
Honoramus  patronos  urbium  sub  festo  solemni : cur  non 
patronum  Reginae  nostrae  Mariae  Virginis  eodem  venerabimur 
honore1?  Supremae  itaque  sollemnitatis  officio  Ioseph  beatum 
prosequamur,  quem  in  terris  prae  ceteris  hominibus  Christus 
ac  beata  Virgo  venerati  sunt.  Adde  quos  vales  solemniis  Ioseph 
honores,  quoniam  eiusdem  merita  nondum  nobis  ad  plenum 
dignota  existunt.  Quantis  plausibus,  qua  laetitia,  quibus  hono- 
ribus ac  praeconiis  personare  caelestem  credimus  Hierusalem 
cum  Ioseph  nominatur,  quem  parentem  Deus  ipse  vocare  di- 
gnatus est,  quem  Regina  angelorum  Sponsum  amantissimum 
adhuc  clamitat ! — Isid.  dc  Isolanis  Summ.  de  Donis  s.  Ioseph 
Part.  4,  c.  7. 


BpnediciU’.  o poj)'ili,  sancto  Ioseph,  ut  benedictionibus 
repleamini.  — Isidorus  de  Isol.  Sutiui.u  de  Do- 
nis s.  losejih.  Par!,  o.  c.  4. 


1.  Aeterna  Dei  Sapientia,  quae  attingit  a line  usque  ad 
finem  fortiter,  suaviterque  disponit  omnia  (1),  sicuti  Nicae- 
nam Synodum  excitavit  ut  Iesum  Christum  Patri  consub- 
stantialem esse  dogmatico  indicio  assereret,  Synodumque 
Ephesinam  ut  ineffabilem  Virginis  Mariae  maternitatem  po- 
neret in  tuto  : ita  Synodum  Vaticanam  eo  etiam  consilio 
coque  fme  videtur  nunc  temporis  excitasse,  ut  divinum  lo- 
seph  orbis  totius  christiani  Patronum  et  Auspicem  declara- 
ret. Sic  genus  humanum  , quod  a longa  iam  aetate  tam 
praecipitem  maiorum  seriem  ingemuit,  triplici,  ut  ita  dica- 
mus, sacrae  Familiae  pallio  feliciter  obtectum  , novum  ab 
integro  saeculorum  nascentem  ordinem  suspiciet,  Deumque 
audiet  de  throno  loquentem  : Ecce  nova  facio  omnia  (2). 
Sic  Ecclesia  catholica,  tot  nefariorum  hominum  ausibus  di- 
vexato, tot  aerumnis  et  calamitatibus  paene  obruta , tanto 
humanae  malitiae  astu  tantisque  machinis  undecumque  cir- 
cumventa , videbit  et  affluet  et  mirabitur  et  dilatabitur 
quando  ponet  eam  Deus  in  superbiam  saeculorum,  aienle 
propheta  (3),  gaudium  in  generationem  et  generationem,  et 
suget  lac  gentium,  et  mamilla  regum  laetabitur,  et  venient 
ad  eam  curvi  filii  eorum  qui  humiliaverunt  eam,  et  ado- 
rabunt vestigia  pedum  eius  omnes  qui  detrahebant  ei.  Sic 

(I)  Sap.  Vili.  — (2)  Apctfi.  XXI.  — (5)  Isai.  LX.  14.  i ii. 

Pius  Papa  ix,  quem  ingluvies  numquam  exsaturata  hybri- 
dae belluae  ( italice  audit  Rivoluzioue),  totam  fere  Italiam 
depastae,  quoquoversus  adhuc  hianti  ore  minitatur,  a novo 
caelesti  sospitatus  Patrono,  herodianam  inimicorum  suorum 
iram  evadens,  enarrandum  nepotibus  aget  triumphum. 

2.  Benedictus  xiv  in  Opere  suo  praeclarissimo,  quod 
De  Servorum  Dei  Beatificatione  et  Beatorum  Canoniza- 
tioue  inscribitur,  Ioannem  Gersonium  Cancellarium  laudat, 
quod  Concilii  Constantiensis  Patres,  ut  sanctum  loseph  eli- 
gerent Patronum,  fuerit  hortatus.  En  doctissimi  huiusce 
Pontificis  verba : Iu  Constantiensi  Concilio  Cancellarius 
Gersonius  Patres  admonuit , ut  aliquid  laudis  vel  honoris 
instituerent  pro  sancto  Iosepho,  quem  in  Patronum  eli- 
gendum esse  suadebat,  pro  extinguendo  teterrimo  schi- 
smate inconsutilem  Christi  vestem  tunc  lacerante , uti 
colligitur  ex  eius  sermone  de  Nativitate  beatae  Mariae 
Virginis,  et  Gersonis  consilium  placuit  Concilio,  teste  An- 
tistite Christopolitano  in  tractatu  super  Magnificat  (ser- 
mo fuit  pergratus  et  acceptus  toti  Ecclesiae  ibidem  congre- 
gatae). Commendat  praeterea  Isidoruin  de  Isolanis  ex  Or- 
dine sancti  Dominici  scriptorem  pientissimum,  quia  beatum 
loseph  universae  Ecclesiae  Patronum  appellavit : Sic  in 
praesentibus  Ecclesiae  calamitatibus  solus,  equi  superesse 
videtur,  honor  et  cultus  sancto  Iosepho  superaddatur, 
cius  videlicet  nomen  in  litaniis  maioribus  describendo , 
certa  spe  ut  ipse,  qui  ab  Isidoro  de  Isolanis  in  supra- 
citato  tractatu  3 cap.  8 Patronus  Ecclesiae  militantis  ap- 
pellatur, sua  intercessione  pacem  Ecclesiae  et  haeresum 
extirpationem  sit  a Domino  Deo  impetraturus  (1 ).  Haec, 
licet  pauca,  tanti  scriptoris  verba  significare  satis  videntur, 
nec  a recta  ratione  absonum,  nec  dignitati  tum  catholicae 
Ecclesiae  tum  sancti  loseph  disconveniens  esse,  si  in  Oe- 
cumenico  Vaticano  Concilio  fidelis  Christi  Iesu  Custos  et 
Pater  solemniter  etiam  totius  orbis  christiani  Patronus  con- 
clametur. At  non  diffitemur  in  re  tanti  momenti  improvido 
pietatis  motu  haud  esse  procedendum.  Etsi  enim  in  prae- 

(!)  Lib.  4.  Pari.  2.  cap.  20,  nutn.  £8. 


seniiarnm  propter  incredibilem  hominum  levitatem  inno- 
vationes quoquo  immutationesque  nullo  negotio  inducantur, 
tamen  Ecclesia  Christi,  lundata  supra  firmam  pelrarii,  non- 
nisi post  inquisitionem  investigationemque  peraccuratam 
sanctissimo  Mariae  Virginis  Sponso  tam  insignem  honorem 
decernere  poterit. 

3.  Nos  vero  gloriae  beati  loseph  (Deus  testis  est)  aman- 
tissimos  hoc  aeque  magnum  ac  dulce  argumentum  delibare 
iuvabit.  Et  quoniam  tanta  huiusce  materiae  copia  brevibus 
paginis  nullo  prorsus  modo  comprehendi  potest,  ad  amplius 
nostrum  Opus  duobus  voluminibus  constans,  cui  dedimus 
titulum  San  Giuseppe  Patrono  della  Chiesa  Universale , 
ablegamus  lectores.  Abscisse  igitur  ac  summatim  haec  tria 
inquiremus  : Expeditne  I.°  ut  Synodus  Vaticana  beatum  lo- 
seph, solemni  atque  in  perpetuum  valituro  Decreto  Ecclesiae 
totius,  regnorumque  omnium  Christianorum  Patronum  de- 
claret? II.0  ut  admiranda  divi  Augustini  doctrina,  quae 
Patriarcham  nostrum  verum  fuisse,  quamvis  non  carnalem, 
Iesu  Christi  Patrem  nimis  aperte  dicit,  in  huiusmodi  De- 
cretum inducatur  ? III.0  ut  Pater  Iesu  et  Vir  Mariae  longe 
omnium  tum  veteris  cum  novi  Testamenti  ius torum  primus 
et  maximus,  si  non  recte,  oblique  saltem,  et  in  Decreto  et 
in  Officio  affirmetur?  Hisce  porro  disquisitionibus  vix  le- 
viter attinctis,  brevissimum  quoddam  vel  uti  auctarium  dabi- 
mus, scilicet  equidem  sub  postulationis  forma  proposituri, 
qui  et  quales  novo  universae  Ecclesiae  quasi  suppromo 
honores  adiudicari  ac  superaddi  queant. 

4.  Quod  ad  primam  attinet  disquisitionem,  res  est  adeo 
perspicua  et  evidens,  ut  nullus  videatur  esse  controversiae 
aut  disceptationi  locus.  Enim  vero  qua  de  causa  custos  et 
angelus  Christi  non  erit  Ecclesiae  totius  custos  atque  ange- 
lus habendus?  Et  diximus  angelus , quippe  cum  Carolus 
Stengelius  Ordinis  divi  Benedicti  monachus  haec  scribere 
non  dubitaverit:  Contemplativi  quulam  non  insulse  affir- 
mant eumdem  (sanctum  loseph)  in  Christi  custodem  fuisse 
divinitus  ordinatum.  Nam  sicut  ad  custodiam  nostram 
Deus  spiritus  angelicos  destinavit , sic  sanctus  Iosephus 
Joco  angeli  custodis  Christo  extitit  ; quorum  nullus  ci 

fuit  assignatus,  quia  ipse  potius  erat  custos  angelorum, 
eos  qui  non  ceciderunt  a casu  praeservans.  De  angelis 
ait  David:  Angelis  suis  Deus  mandavit  de  te,  ut  custodiant 
te  in  omnibus  viis  Luis  (1).  Sic  sanctus  Iosephus  in  via 
ad  Aegyptum , et  in  via  ex  Aegypto  ad  propriam  patriam 
Christum  infantem  custodivit,  et  velut  alter  Raphae l To- 
biam  iuniorem  incolumem  ad  propriam  domum  reduxit, 
immo  et  ab  immatura  morte,  quam  herodiana  tyrannis 
ei  inferre  moliebatur , diligenter  eripuit.  Et  si  de  eisdem 
angelis  ait  idem  regius  Vates  : In  manibus  portabunt  te, 
ne  forte  offendas  ad  lapidem  pedem  tuum  : quis,  quaeso, 
in  dubium  revocabit,  hunc  sacrum  custodem,  tamquam 
Christi  nutricium,  per  fragosa  illa  Aegypti  itinera,  mani- 
bus et  brachiis  illum  amplexantem,  tamquam  divinum 
Atlantem  non  semel  eum  portasse  qui  appendit  tribus  di- 
gitis molem  terrae  (2)  ? Ex  quo  liquet,  ipsum  etiam  an- 
gelicos custodes  longe  praecclluissc  (3).  Haec,  inquimus, 
scripsit  Augustae  Vindelicorum  ineunte  saeculo  decimo  se- 
ptimo Garolus  Stengelius  in  sua  Historia  Vitae  divi  Iosephi. 
Et  quidem  sapienter:  nemo  enim  dignitatem  custodis  Christi 
longe  multumque  dignitati  custodis  Ecclesiae  antecellere 
inficias  ibit,  vel  rationi  consonum  esse  ambiget,  quod  custos 
capitis  sit  custos  et  corporis,  Christique  servator  sit  et 
membrorum  eius  columen  ac  tutela.  Quid  namque  Eccle- 
sia est,  nisi  corpus  et  plenitudo  Christi  ? Audiamus  Apo- 
stolum ad  Ephesios  scribentem:  Et  ipsum  dedit  caput  supra 
omnem  Ecclesiam,  equae  est  corpus  ipsius,  et  plenitudo 
eius , qui  omnia  in  omnibus  adimpletur  (4).  Si  ergo  Ec- 
clesia est  plenitudo  Christi,  quid  ni  custodiae  Christi  ple- 
nitudo custodiae  totius  Ecclesiae  adiiciatur  ? 

5.  ReS  porro  eo  magis  elucet,  si  divinum  hunc  virum 
consideremus  beatissimae  Virginis  Mariae  fuisse  patronum, 
quemadmodum  eum  perbelle  appellare  non  dubitat  Isidorus 
de  Isolanis  qui  scribit : Honoramus  patronos  urbium  sub 
festo  solemni : cur  non  patronum  Reginae  nostrae  Mariae 
Virginis  eodem  venerabimur  honore  (5)  ? Ecquis  enim 

(!)  Ps.  00.  — (2)  fx.  XIj  12.  — (■")  1»  vila  x.  Ioseph.  eap  II.  — 
(4)  Eph.  1.  22.  2-j.  — (’>)  Puri.  4,  cap.  7. 

christicolas  omnes  simul  etiam  sumptos,  quamvis  prae  mul- 
titudine numerari  nequeant,  Deiparae  omni  prorsus  labe 
carenti  audeat  anteponere  ? Numquid  Christianus  populus 
tot  miseriis  laborans,  tanta  morum  pravitate  tabescens, 
totque  ac  tantis  oppressus  criminibus  illam  quae,  dum  ho- 
spes adhuc  atque  in  hoc  mundo  peregrina  dies  ageret, 
fuit  semper  candor  lucis  aeternae,  speculum  sine  macula 
Dei  maiestatis,  et  imago  bonitatis  illius  (1),  vitae  integritate 
supernaeque  gratiae  donis  praecellere  putari  poterit?  Nemo 
sane  dubius  animi  erit,  utrum  Ioseph,  iam  civis  Sanctorum 
et  domesticus  Dei  in  caelis,  tantoque  altius  angelis  evectus, 
quanto  differentius  prae  illis  nomen  haereditavit  (2),  Eccle- 
siae totius  custodiae  praefici  queat,  cum  ille  vel  degens  in 
terris  Solem  ac  Lunam,  Christum  videlicet  ac  Mariam,  suum 
in  tabernaculum  recipere  meruerit. 

6.  Si  ergo  Christus  Ioseph,  adhuc  indutum  veste  pere- 
grina (3),  custodem  habuit  fidelissimum : quare  Christus 
mysticus,  idest  Ecclesia  veri  Christi  Sponsa,  quae  presso 
vestigio  divinum  hoc  suum  pone  sequitur  exemplar,  eumdem 
Ioseph,  iam  in  caelis  amictum  lumino  sicut  vestimento  (4), 
Patronum  non  habebit?  Si  Virgo  Maria,  tanto  iugata  Prin- 
cipi adhuc  a longe  aeterni  Dei  mansiones  aspicienti  et 
salutanti  non  acceptis  repromissionibus  (5),  hunc  ipsum 
tamquam  virginitatis  suae  ducem  venerabatur,  quin  catho- 
lica Ecclesia,  Iesu  Christi  Sponsa  Virginisque  Mariae  filia, 
virginitatis  suae  ducem  Ioseph  honorabit,  cuius  aeternum 
gloriae  pondus  agmina  caelitum  admirantur  et  colunt? 
Consurge  igitur,  consurge,  induere  vestimentis  gloriae  tuae, 
lerusalem  (G),  et  divinum  acclama  Ioseph  dicens : Saltem 
amodo  vocabo  te:  Pater  meus;  dux  virginitatis  meae  tu 
es  (7).  Tu  filiam  tuam  velut  murus  et  antemurale  custodias  : 
tu  despondeas  me  uni  viro  virginem  castam  exhibere  Chri- 
sto (8).  Hortatur  Christus  exemplo,  qui  descendit  cum  eo, 
et  venit  Nazareth,  et  fuit  subditus  illi  (9).  Hortatur  et  verbo 
cum  dicat : Exemplum  enim  dedi  vobis , ut  quemadmodum 

(I)  Sap.  VII.  26.  — (2)  Ilcbr.  I 4.  — (5)  Sophon.  I.  8.  — (4)  Ps.  101  — 
(5)  llehr.  XI.  13.  — (6)  Is.  Lll.  5.2.  — (7)  ler.  111.  4 — (8)  II.  Cor. 
XI.  2.  — (9J  Luo.  II.  SI 

ego  feci , ita  et  vos  faciatis  (1).  Ilortatnr  et  Apostolus,  qui 
ait : Hoc  enim  sentite  in  vobis  quod  et  in  Christo  Icsu  (2). 
Hortatur  et  discipulus  quem  diligebat  Iesus,  sic  loquens: 
Qui  dicit  se  in  ipso  manere , debet , sicut  ille  ambulavit, 
et  ipse  ambulare  (3).  Itaque  custos  vitis  sit  custos  et  pal- 
mitum ; custos  pastoris  sit  custos  et  ovium  ; custos  primo- 
geniti sit  custos  et  inultorum  eius  fratrum ; custos  viae, 
veritatis  ac  vitae  et  eorum  sit  custos  qui  viam  hanc  ingre- 
diuntur, qui  hanc  veritatem  exquirunt,  qui  vitam  hanc 
studiose  appetunt ; custos  magistri  sit  custos  et  discipulo- 
rum ; custos  Filii  hominis  custos  sit  et  illorum  qui  ascen- 
dunt et  descendunt  super  eum  (4) ; custos  Sponsi  sit  custos 
et  Sponsae.  Nec  aliquis  sit  qui  eum  aut  non  satis  providum, 
aut  non  satis  vigilem  custodem  fore  vereatur ; dedit  enim 
illi  Deus  sapientiam,  et  prudentiam  nimis,  et  latitudinem 
cordis  quasi  arenam  quae  est  in  littore  maris  (5).  Qui  ergo 
custodivit  petram,  custodiat  et  Ecclesiam  quae  super  illam 
aedificata  est ; qui  custodivit  principem  pacis,  custodiat  et 
principatum  qui  est  super  humerum  eius  (6) ; qui  custo- 
divit montem,  custodiat  et  domum  Domini  positam  in  ver- 
tice eius,  ut  linant  ad  eam  omnes  gentes  (7)  ; qui  custodivit 
sacerdotem  et  victimam,  custodiat  et  templum  quod  sanctum 
est,  Dei  structura  est,  Dei  aedificatio  est,  in  quo  ah  ortu 
solis  usque  ad  occasum  sacrificatur  et  offertur  nomini  Dei 
oblatio  munda  (8) ; qui  custodivit  lumen  ad  revelationem 
gentium  (9),  custodiat  et  populos  quibus  olim  ambulantibus 
in  tenebris  hoc  lumen  affulsit,  et  habitantibus  in  regione 
mortis  iamdiu  ortum  est  (10);  qui  custodivit  episcopum  ani- 
marum nostrarum  (11),  apostolum  et  pontificem  confessionis 
nostrae  (1.2)  custodiat,  et  universum  episcopatum  eius,  sci- 
licet genus  electum,  regale  sacerdotium,  gentem  sanctam, 
populum  acquisitionis,  immensam  a Domino  misericordiam 
consequutum  (13). 

7.  Neque  vero  magnopere  necesse  nobis  est  contendere 

(!)  Joun.  XIII.  !:>.  — (2)  Philip):.  II.  5.  — (5)  I.  loan.  //.  G.  — (4)  lo- 
an  l.  SI.  — (S)  III.  Seq:  IV.  29.  — (G)  Is.  IX.  0.  — (7)  Is.  II.  2.  — 
(8)  Malach.  I.  ! i.  — (9)  Luo.  II.  32.  - (10)  Is.  IX.  2.  - (H)(/.  Petr. 
II.  23.  — (12)  mt>r.  Ili.  \.  — (13)  I.  Pe/r.  //.  9.  10.-- 

atque  elaborare,  ut  sive  ex  sacris  Scripturis,  sive  ex  Tradi- 
tione depromamus  et  aggeremus  documenta,  quibus  hoc  de 
quo  loquimur  congruum  omnino  esse  luculenter  pareat 
Etenim  Ecclesia  ipsa  catholica,  etsi  non  patentius  et  expe- 
ditius, implicite  tamen  et  abscondite  Patriarcham  nostrum 
supremi  huius  Patronatus  honore  dignum  existimasse  vide- 
tur. Et  re  vera  beatissimum  illa  Ioseph,  die  eius  festo, 
tamquam  constitutum  a Deo  dominum  domus  suae  et  prin- 
cipem omnis  possessionis  suae  commendat.  Quaenam  autem 
est  domus  Domini  nisi  Ecclesia  catholica,  quam  quidem  et 
Isaias  ipse  domum  Domini  appellat  (1)?  Quaenam  eius 
possessio,  nisi  omnia  mundi  regna,  quae  tradita  sunt  Regi 
regum  et  Domino  dominantium  (2),  rege  Psalte  dicente : 
Postula  a me  et  dabo  tibi  gentes  haereclitatem  tuam,  cl 
possessionem  tuam  terminos  terrae  (3)?  Non  ergo  dignitas, 
qua  sanctum  nos  Ioseph  insigniri  cupimus  et  optamus,  tan- 
tum abest  ut  aequi  iurfs  lines  excedat,  ut  immo  nondum 
tanti  ac  talis  viri  amplitudini  respondeat.  Nos  minime  pe- 
timus, ut  Patriarcha  noster  Ecclesiae  universae  Dominus 
et  omnis  possessionis  Christi  Princeps  declaretur  ; poscimus 
tantum  atque  flagitamus,  ut  Protector  nominetur  et  Custos. 
Adde  his,  si  placet,  Piomanam  Ecclesiam  sua  in  liturgia 
alterum  Ioseph  aegyptii  regis  Vicarium  meminisse,  eiusque 
plane  admirabilem  historiam  ad  nostrum  Ioseph  pulcherri- 
me accommodasse.  Sed  quorsum  accommodatio  istaec?  quor- 
sum ‘?  Ut  intelligere  possimus  (ni  fallimur),  quod  Mariae 
Virginis  Sponsum  Ghristique  lesu  Patrem  toti  christianae 
gentis  in  Aegypto  tribulationum  gementi  plorantique  suum 
Deus  ipse  Vicarium  praedestinasse t.  Si  secus,  nullus  foret 
huiusmodi  accommodationi  sensus  nullaque  vis : quod  affir- 
mare nonnisi  temerarii  hominis  esset.  At  contra  bellissimae 
huius  allegoriae  significatio  non  modo  obvia  est,  sed  et 
summe  constat.  Enimvero  Pharao  est  velut  umbra  Christi, 
quia  ille  vice  sua  fungentem  Ioseph  venerabatur  ut  patrem, 
inquit  Scriptura.  Qui  fecit  me  quasi  patrem  Pharaonis,  et 
dominum  universae  domus  eius  (4).  Ioseph  filius  Itachel 


(I)  /.9.  ;/.  2.  - (2)  Apoc.  XIX,  16.  — (5)  Psalm.  2.  — (1)  Gen.  XLV.  8. 

figura  est  Iostjph  nostri,  quomodo  regnum  Aegypti  divinum 
illud  spirituale  regnum  significat  quod  Danicl  praedixerat. 
In  diebus  autem  regnorum  illorum  suscitabit  Deus  caeli 
regnum,  quod  in  aeternum  non  dissipabitur  (1).  Igitur 
ex  Ecclesiae  ipsius  sententia  Christus  beatum  loseph  con- 
stituit universi  principatus  sui  Vicarium,  dicens  Pharaonis 
ore  : Numquid  sapientiorem  et  consimilem  tui  invenire 
potero  9 Tu  eris  super  domum  meam,  et  ad  tui  oris  im- 
perium eundus  populus  obediet : uno  tantum  regni  solio 
te  praecedam  (2).  Nos  itaque  his  quasi  praesidiis  freti  ac 
muniti  summam  Vaticanae  Synodi  auctoritatem  audemus 
invocare,  ut  divino  loseph  tamquam  Christiani  populi  Pro- 
regi  honorem  illum  et  cultum  distincte  et  explicitc  decernat, 
quem  iam  Ecclesia  ubique  terrarum  eidem  ipsi  etsi  invo- 
lute solum  et  implicite  deferebat. 

8.  Hic  vero  non  negamus  posse  ab  aliquo  nobis  obiici, 
quod  sanctus  Michael  Archangelus  nonnumquam  Ecclesiae 
Patronus  audiat,  uti  in  festo  Apparitionis  illius  videre  est; 
prima  enim  secundi  nocturni  lectio  haec  habet  verba : 
Eum  ut  olim  synagoga  Iudaeorum,  sic  nunc  custodem  et 
patronum  Dei  veneratur  Ecclesia.  Sed  facilis  est  responsio. 
Primo  : quilibet  per  se  absque  ullo  negotio  nosse  potest, 
quod  adducta  Breviarii  verba  vigilantissimi  illius  Arclian- 
geli  indicent  ministerium,  quem  Deus  strenuum  defensorem 
effecit  forrnidatumque  vindicem  totius  Ecclesiae  catholicae, 
contra  quam  draco  ille  magnus,  serpens  antiquus,  qui  voca- 
tur diabolus  et  satanas,  universum  orbem  decipiens,  angelos 
suos  in  aciem  educit  (3).  lloc  autem  sensu  vel  ipsi  Impe- 
ratores Germani  post  Garolum  Magnum  Ecclesiae  Dei 
praestites,  patroni,  vindicesque  fuisse  dicendi  sunt.  Et  in 
sessione  xxv,  cap.  20  de  Reform.  Oecumenica  Synodus 
Tridentina  saeculares  Principes  catholicam  fidem  profitentes 
a Deo  sanctae  Fidei  Ecclesiaeque  protectores  destinatos 
affirmavit.  Secundo  : quod  Ecclesia  numquam  veri  patro- 
natus honores  divo  Archangelo  Michaeli  statuerit,  ex  Apo- 
stolicis  Constitutionibus  erui  facile  potest,  cum  illae  contra- 

(1)  Dan.  II.  44.  — (“2)  Gcn.  XLI.  50  40  - (5)  A/joc.  XII.  0. 


II 

rium  potius  afferre  videantur.  Etenim  vi  Decreti  sacrae 
Congregationis  27  maii  1G28  Officium  Patroni  Principa- 
lis loci  tenentur  omnes  recitare  sub  duplici  primae  classis: 
clerici  quidem,  saeculares  cum  octava,  reputares  autem 
sine  octava.  Et  sic  pluries,  ait  Ferraris,  in  aliis  decretis  (1). 
Insuper  iuxta  Constitutionem  Universa  Urbani  vm  §.  2 tale 
festum  dicitur  esse  de  praecepto  observandum  (2).  Nunc 
petimus  qua  de  causa,  si  Michael  habetur  ut  verus  Ecclesiae 
Patronus,  huiusce  Archangeli  festum  nec  praeceptivum  sit, 
nec  duplici  primae  classis  ritu  gaudeat,  nec  habeat  octavam? 
Scimus  equidem  responderi  nobis  posse,  sanctum  caelestis 
militiae  Ducem  primarium  haud  esse  Patronum.  Sed  nos 
reponimus,  in  Christi  Ecclesia  locum  ergo  adhuc  exstare 
assignandum  Patrono  principi,  de  quo  proprie  et  unice  hic 
agimus.  Multo  porro  minus  refragando  quis  dicat,  duos 
Apostolorum  Principes  Petrum  ac  Paulum  primos  esse 
Ecclesiae  catholicae  Patronos,  cum  Benedictus  xiv  aperte 
iam  declaraverit  Petrum  Apostolum  et  Paulum  Doctorem 
gentium  denominandos  esse  Patronos  principales  urbis  tan- 
tum Romae,  non  universae  Ecclesiae,  quod  videtur  pror- 
sus inauditum  (3). 

0.  Nec  maior  quidem  oritur  difficultas  ex  Urbani  vm 
super  electione  Patronorum  Decreto,  quippe  quod  propo- 
sitioni nostrae  quodammodo  adversari  videatur.  Nam  se- 
cundum istius  Decreti  verba,  dati  die  23  martii  anni  1G30, 
non  satis  esse  videtur  Episcoporum  consensus,  ut  rite  sanc- 
tus Ioseph  Ecclesiae  universae  Patronus  proclametur,  cum 
accedere  debeat  et  suffragium  totius  cleri  ac  populi  Chri- 
stiani, quos  certe  nemo  e postulatoribus  ulla  ratione  sci- 
scitatus est.  Sed  tamen  nihil  liocce  Decretum  id  quod  as- 
serimus infirmat.  Nemini  enim  id  urnquam  in  mentem 
venisse  credimus,  quod  sacra  Rituum  Congregatio  Statuto 
illo  Conciliis  Oecumenicis  legem  imponere  voluerit.  Nam 
cum  totius  christiani  orbis  Pastores , et  una  beatissimi 
Apostolorum  Principis  Successor  in  consilium  conveniunt, 
tum  praesto  revera  adest  potestatis  illa  , ut  inquiunt  , 

(!)  Patroni  Sancit  nam.  15.  — (2)  Ibici,  num.  6.  — (3)  Ibit/,  num.  18. 

plenitudo,  quam  sanguinis  sui  pretio  Christus  Iesus  Ec- 
clesiae comparavit.  Unde  nullo  prorsus  negotio  Papa  cunc- 
tique  Episcopi  a quatuor  mundi  plagis  in  unum  congregati 
huiusmodi  Decreto  .(  si  obesset)  derogare  possunt.  Dein- 
de, quod  vel  magis  interest  nostra,  venerabilis  Dei  servus 
Innocentius  Pontifex  xi  die  17  augusti  anni  1678  sancti 
loseph  quatenus  omnium  sinensium  Missionum  Patroni 
electionem , quae  per  Episcopos  Vicarios  Apostolicos  a 
Romana  Sede  apud  Sinas  constitutos  facta  fuerat,  ex  con- 
silii Congregationis  de  Propaganda  Fide  sententia  ratam 
duxit,  etiamsi  Apostolicae  huiusce  Pontificis  Litterae  nullam 
consensus  cleri  ac  populi  habeant  mentionem.  Ad  haec 
piissimus  idem  Innocentius  xi  et  sine  huiusmodi  consensu, 
sicuti  ex  Apostolicis  eius  Litteris  dic  19  aprilis  anni  1679 
datis  apparet,  quam  electionem  Hispaniarum  rex  Carolus  n 
fecerat  de  divo  loseph  in  regnorum  suorum  Patronum,  fir- 
mavit ac  sanxit.  Quod  si  hanc  concessionem  hic  ipse  Papa 
posteriore  anno  rescidit  et  refixit,  non  ignoramus  rem  esse 
tribuendam  Francisco  cuidam  Iobae  generali  omnium  Ec- 
clesiarum cathedralium  totiusque  status  ecclesiastici  regno- 
rum Hispaniae  Agenti  et  Procuratori,  qui  (proh  dolor!) 
omnibus  precibus  oravit,  ut  sacra  Rituum  Congregatio 
Innocentianum  Breve  irritum  ex  se  esse  et  pro  infecto 
habendum  declararet.  Quamobrem  Benedictus  xiv  concessio- 
nem illam  abscissam  atque  abrogatam  fuisse  dicit  non  quidem 
consensus  cleri  populique  defectu,  sed  nimis  aperta  Eccle- 
siarum cathedralium  oppositione,  quam  nos  inconsultam 
saltem  appellare  non  dubitamus,  quamque  diu  luxit  Hispania 
et  adhuc  luget.  Incredibile  enim  dictu  acerbum  que  auditu 
est  quot  calamitates,  quot  miseriae,  quot  aerumnae,  post 
mortem  ipsius  Caroli  ii  vere  nefastam,  iam  florentissima 
Hispaniarum  regna  oppresserint  atque  opprimant!  Caruit 
Hispania  beatissimi  Patriarchae  loseph  Patronatu,  ut  divi 
Iacobi  apostoli  honori  ac  praelationi  consuleret ; sed  eheu 
quomodo  sedet  sola  natio  illa  plena  populo ! Facta  est  quasi 
vidua  domina  gentium  ; princeps  provinciarum,  aere  alieno 
supra  fidem  gravata,  facta  est  sub  tributo  (1).  Viae  eius 
(1)  ler.  in  T/t renis. 


lugent  co  quod  non  sint  qui  veniant  ad  solemnitatem : om- 
nes portae  eius  destructae,  sacerdotes  eius  gementes,  virgines 
eius  squalidae,  et  ipsa  oppressa  amaritudine.  Hispaniae 
Patronus  defuit  quem  Regis  austriacae  stirpis  ultimi  Ro- 
manique  Pontificis  Innocentii  pietas,  teterrimo  imminente 
bello  a successione  dicto,  ei  veluti  salutis  tabulam  obtu- 
lerat; et  nunc  post  tam  longam  et  atram  malorum  seriem 
tam  que  diram  subiec  tarum  regionum  rebellionem  egressus 
est  ab  illa  omnis  decor  eius:  lacti  sunt  principes  eius  vehit 
arietes  non  invenientes  pascua,  et  abierunt  absque  fortitu- 
dine ante  faciem  subsequentis.  Hispania,  Iosepli  non  pro- 
tecta  pallio,  vidit  gentes  ingressas  sanctuarium  suum,  de 
quibus  praeceperat  Deus  ne  intrarent  in  Ecclesiam.  Omnis 
populus  cius  gemens;  lilii  eius  inclyti,  et  amicti  auro  pri- 
mo, nunc  reputati  sunt  in  vasa  testea,  opus  manuum  figuli. 
Hispania,  praesentissimo  hoc  Iosepli  patrocinio  haud  fulta, 
impias  ineunto  hoc  ipso  saeculo  tot  machinas  doluit  ac  flevit, 
quibus  personata  Imperatoris  Galliarum  ambitio  dilaceratis 
eius  provinciis  Iosepli  alterum  (perquam  longe  alium  ac 
nostrum)  obtrusit.  Certe  nos  tam  inclytam  piamque  natio- 
nem, si  beatissimae  Mariae  Sponsum  habuisset  Patronum, 
non  miseriis,  non  luctu,  non  moerore,  non  malis  denique 
omnibus  obrui,  premi  ac  paene  confici  potuisse  credimus. 

10.  Itaque  ex  hisce  argumentis  et  rationibus  admodum 
paucis,  quae  cum  aliis  plerisque  in  maiori  Opere  nostro 
fuse  lateque  exponuntur,  plane  unicuique  liquet,  Vaticanos 
Patres  rem  Oecumenica  Synodo  omnino  dignam,  maximis 
potissimum  istis  Christianae  reipublicae  temporibus,  esse 
facturos,  si  Mariae  Coniux  Christique  Pater  Iosepli  amplis- 
simo per  ipsos  Ecclesiae  catholicae  Patroni  ac  Vindicis  ho- 
noro donetur.  Si  enim  beata  Rosa  limana,  nondum  in 
Sanctorum  numerum  cooptata,  a Clemente  x regionum 
orarumque  latissimarum  principalis  Patrona  electa  et  con- 
stituta fuit:  quid  est  cur  sanctissimus  Iosepli  Verbi  custos  ac 
Deiparae  patronus,  quem  et  mundi  columen  (1)  appellat 
Ecclesia,  totius  orbis  Christiani  Protector  non  sit  eligendus  ? 


(!)  Hymn.  ad  Mulut. 

11.  Sed  iam  inquirendum  nobis  est,  num  expediat  ut 
vera  atque  ineffabilis  paternitas  Iosepli  affectiva , cuius  lucu- 
lentissimum testimonium  in  Evangelio  habemus,  aperte  cum 
Augustino  asseratur,  eademque  doctrina  istaec  in  Vaticanae 
Synodi  novos  divo  Iosepli  honores  assignaturae  Decreto  aut 
includatur,  aut  indirecte  saltem  obfirmetur.  Priusquam  autem 
sententiam  nostram  in  medium  afferamus,  sapientissimi  con- 
silium Dei,  cuius  magnificata  sunt  opera,  nimisque  profun- 
ilae  factae  sunt  cogitationes  (1),  operae  pretium  est  admi- 
rari. Familia  Sacra  in  humili  nostrae  religionis  exordio,  ut 
crudelissimi  Herodis  regis  iram  atque  astutiam  effugeret, 
monente  Angelo,  in  Aegyptum  Africae  provinciam  (famosam 
id  temporis  idololatriae  et  absurdissimorum  errorum  om- 
nium sedem)  repente  se  se  proripuit;  ibique  Dominus  eam 
cibavit  pane  lacrymarum,  et  potum  dedit  illi  in  lacrymis  in 
mensura (2).  inscrutabilis  autem  Dei  sapientia  iam  statuerat, 
ut  tria  generalia  congregarentur  Concilia  (Nicaeense,  Ephe- 
sium, Vaticanum),  quae,  suo  quodque  tempore,  Iesu  Christi, 
Mariae  Virginis,  Divique  Iosepli  honorem  gravissime  et 
verissime  defenderent,  Patribus  tribus  afris,  Cyrillo  scilicet, 
Athanasio  et  Augustino,  ad  hoc  designatis : qui  grati  animi 
ergo,  universae  Africae  nomino,  tot  incommoda,  tot  labores, 
tot  curas  ac  sollicitudines  divinorum  eius  Hospitum  aeternis 
ingenii  sui  monimentis  et  ausibus  compensarent.  Et  re  qui- 
dem vera  Nicaena  Synodus  Athanasium,  qui  Verbum  ac 
Patrem  unius  esse  eiusdemque  substantiae  firmissime  asse- 
verabat, admirans  audiit.  Ephesina  Cyrillum,  qui  nefariam 
impii  Nestorii  haeresim  magno  impetu  oppugnabat,  prae- 
sidenti dignissimum  habuit,  istoque  fortissimo  atque  stre- 
nuissimo  duce  Clariam  Theotocon  definivit.  Vaticana  vero 
summum  Augustinum  (quem  in  abditissimis  religionis  no- 
strae mysteriis  perspicaciorem  ceteris  Patribus  esse  nemo 
unus  inficiatur)  pro  beatissimo  Ioseph  advocatum  agere 
stupebit. 

12.  Norunt  omnes  doctissimum  sanctissimumque  Cyril- 
lum Patriarcham  Alexandrinum  duodecim  anathematismis 

(I)  Psnfm.  91.  — (2)  Psalni.  79.  fi. 

tamquam  inexpugnabilibus  formulis  contra  Nestorianos, 
perliclos  Deiparae  osores,  catholicum  divinae  Materni  tatis 
dogma  exposuisse.  Nos  quoque  doctrinam,  quae  Ioseph 
paternitatem  tuetur,  ipsis  divi  Augustini  verbis  utentes, 
duodecim  pariter  formulis  quasi  totidem  validissimis  pro- 
pugnaculis defendemus.  Atque  ut  nemo  lmiusmodi  doctri- 
nam sive  ex  dubiis,  sive  ex  subdititiis,  sive  ex  interpolatis 
paginis  desumptam  atque  ideo  ab  Augustino  abiudicandam 
esse  suspicari  possit,  eam  nos  ex  certissimis  Doctoris  hip- 
ponensis  libris,  post  illorum  recensionem  a Lovaniensibus 
theologis  factam,  opera  iterum  studioque  monachorum  Or- 
dinis divi  Benedicti  e Congregatione  sancti  Mauri  ad  un- 
guem castigatis  depromere  ac  transcribere  voluimus.  En 
ecce  tanti  viri  tantique  Patris  verba. 

Propugnaculum  I.  « Exsequitur  ergo  humanam  genera- 
tionem Christi  Matthaeus,  ab  AI  traham  generatores  com- 
memorans, quos  perducit  ad  Ioseph  virum  Mariae,  de  qua 
natus  est  Iesus.  Neque  enim  fas  erat  ut  ob  hoc  eum  a coniugio 
Mariae  separandum  putaret,  quod  non  ex  eius  concubitu, 
sed  virgo  peperit  Christum.  Hoc  enim  exemplo  magnifice 
insinuatur  fidelibus  coniugatis,  etiam  servata  pari  consensu 
continentia,  posse  permanere  vocarique  coniugium,  non 
permixto  corporis  sexu,  sed  custodi  to  mentis  affectu  : prae- 
sertim quia  nasci  eis  etiam  filius  potuit  sine  ullo  complexu 
carnali,  qui  propter  solos  gignendos  filios  adhibendus  est. 
Neque  enim  propterea  non  erat  appellandus  Ioseph  pater 
Christi,  quia  non  eum  concumbendo  genuerat,  quandoquidem 
recte  pater  esset  etiam  eius  quem  non  ex  sua  coniuge  pro- 
creatum, aliunde  adoptasset  (1)  ». 

II.  « Putabatur  quidem  Christus  etiam  aliter  filius  Io- 
seph,  tamquam  ex  eius  omnino  carne  progenitus  ; sed  ali 
eis  hoc  putabatur , quos  Mariae  latebat  virginitas.  Nam 
Ducas  ait:  Et  ipse  Iesus  erat  incipiens  quasi  annorum 
triginta , ut  putabatur,  filius  Ioseph  (2).  Qui  tamen  Ducas 
non  eius  parentem  solam  Mariam,  sed  ambos  parentes  eius 
appellare  minime  dubitavit,  ubi  ait : Puer  autem  crescebat 

i,  cap  1.  mun  2.  — Luc-.  III.  2->. 

et  confortabatur  plenus  sapientia , et  gratia  Dei  erat  in  illo. 
Et  ibant  parentes  eius  per  omnes  annos  in  Ieruscilem  in 
die  solcmni  Paschae  (1).  Sed  no  quisquam  hic  parentes 
consanguineos  potius  Mariae  cum  ipsa  matre  eius  intelli- 
gendos  putet,  quid  ad  illud  respondebit  quod  ipse  item 
Lucas  superius  dixit:  Et  erat  pater  eius  et  mater  mirantes 
super  iis  quae  dicebantur  de  illo  (2)  ? Cum  igitur  ipse 
narret,  non  ex  concubitu  Ioseph,  sed  ex  Maria  Virgine  na- 
tum Christum:  unde  eum  patrem  eius  appellat,  nisi  quia 
el  virum  Mariae  recte  intelligimus  sine  commixtione  carnis, 
ipsa  copulatione  eoniugii;  et  oh  hoc  etiam  Christi  patrem 
multo  coniunctius,  qui  ex  eius  coniuge  natus  sit,  quam  si 
esset  aliunde  adoptatus  ? Unde  manifestum  est  illud  quod 
ait:  Ut  putabatur,  filius  Ioseph:  propter  illos  dixisse  qui 
eum  ex  Ioseph,  sicut  alii  homines  nascuntur,  natum  arbi- 
trabantur (3)  ». 

III.  « Ac  per  hoc,  etiam  si  demonstrare  aliquis  posset, 
Mariam  ex  David  nullam  consanguinitatis  originem  ducere, 
sat  erat  secundum  istam  rationem  accipere  Christum  filium 
David,  qua  ratione  etiam  Ioseph  pater  eius  recte  appellatus 
est:  quanto  magis,  cum  evidenter  dicat  apostolus  Paulus 
ex  semine  David  secundum  carnem  Christum,  ipsam  quoque 
Mariam  de  stirpe  David  aliquam  consanguinitatem  duxisse, 
dubitare  utique  non  debemus  (4)  ». 

IV.  « Ei  quoque  iubetur,  ut  puero  nomen  imponat, 
quamvis  non  de  semine  suo  nato.  Pariet,  inquit,  filium , 
et  vocabis  nomen  eius  Iesum.  Sed  hoc  intendit  Scriptura, 
quod  non  sit  natus  de  semine  Ioseph,  cum  sollicito,  unde 
esset  illa  gravis  utero,  dicitur : De  Spiritu  Sancto  est.  Et 
tamen  paterna  ei  non  aufertur  auctoritas,  cum  iubetur  puero 
nomen  imponere.  Denique  et  ipsa  Virgo  Maria  bene  sibi 
conscia  quod  non  ex  cius  complexu  et  concubitu  conce- 
perit Christum,  tamen  eum  patrem  Christi  dicit  (5)  ». 

V.  « Invenitur  ergo  in  templo,  et  dicit  ei  mater  eius: 
Quid  nobis  fecisti  sic?  Pater  tuus  et  ego  dolentes  quae- 

(1)  Luc.  II.  40.  41.  — (2)  Ibid.  33} — (5)  Awj.  ibid.  num.  3.  — (4)  Ibid. 
caji.  % num.  1 — (5)  .!  ug.  Senn.  'ii,  cup.  '0,  num.  !6.  — 

rebamus  te.  Et  ille:  Non  sciebatis  quia  oportet  me  in  his 
esse  quae  Patris  mei  sunt  (i)?  lloc  propterea  dixit,  quia 
Filius  Dei  erat  in  templo  Dei.  Templum  enim  illud  non 
erat  Ioseph,  sed  Dei.  Ecce,  inquit  aliquis,  non  se  concessit 
esse  lilium  Ioseph.  Attendite  aliquando  patientius,  fratres, 
propter  angustias  sermonis,  ut  sermoni  sufficiant.  Cum 
dixisset  Maria:  Pater  tuus  et  ego  dolentes  quaerebamus 
te:  ille  respondit:  Non  sciebatis  quia  in  his  oportet  me 
esse  quae  Patris  mei  sunt 9 Non  enim  sic  se  volebat 
esse  lilium  illorum,  ut  non  intelligeretur  Filius  Dei.  Filius 
enim  Dei,  semper  Filius  Dei,  creans  illos  ipsos.  Filius  au- 
tem hominis  ex  tempore,  natus  de  virgine  sine  semine 
maritali,  parentem  tamen  habebat  utrumque.  Unde  hoc 
probamus?  Iam  dixit  Maria:  Pater  tuus  et  ego  dolentes 
quaerebamus  te  (2)  ». 

VI.  « Quod  ergo  respondet  Dominus  Iesus  Christus : 
Oportebat  me  esse  in  his  equae  Patris  mei  sunt , non  sic 
indicat  Patrem  Deum,  ut  neget  Patrem  Ioseph.  Unde  hoc 
probamus?  Secundum  Scripturam  quae  sic  ait:  Et  dixit 
ad  illos : Non  sciebatis  quia  in  his  quae  Patris  mei  sunt 
oportet  me  esse  9 Illi  autem  non  intellexerunt  quid  illis 
locutus  est.  Et  cum  descendisset  cum  illis,  venit  Naza- 
reth, et  erat,  subditus  illis  (3).  Non  dixit:  Erat  subditus 
matri,  aut  erat  subditus  ei : sed  erat,  inquit,  subditus  illis. 
Quibus  subditus  erat?  Nonne  parentibus?  Ambo  parentes 
erant , quibus  ille  subditus  erat , ea  dignatione  qua  filius 
hominis  erat  (4)  ». 

VII.  « Videtis  ergo,  fratres,  quod  non  ita  dixerit:  Oportet 
me  in  his  equae  Patris  mei  sunt  esse  : ut  intelligeremus 
quasi  dictum:  Vos  non  estis  parentes  mei.  Sed  parentes 
illi  temporaliter,  Pater  ille  sempiterne.  Parentes  illi  lilii 
hominis,  Pater  ille  Verbi  et  Sapientiae  suae,  Pater  Virtutis 
suae,  per  quam  cuncta  formavit.  Si  per  illam  formantur 
universa,  quae  attingit  a fine  usque  ad  finem  fortiter,  et 
disponit  omnia  suaviter  (5),  per  Filium  Dei  et  illi  formati 
sunt,  quibus  idem  ipse  postea  lilius  hominis  subderetur  (6)  ». 

( I ) Lue.  11, 42. 49.  — (2)  A ug.  ibici,  nurn.  1 7.  — (3)  Lue.  11, 49.  !>  I . — (4)  A ug 
ibid.  cuji.  XI,  num.  19.  — (5)  Suji.  Vili,  1.  — (9)  Aug.  ibid.  cup.  12,  num.  20. 

V 1 1 i . « Non  itaque  propterea  non  fuit  pater  loseph,  quia 
cum  matre  Domini  non  concubuit,  quasi  uxorem  libido  fa- 
ciat, et  non  caritas  coniugalis.  Intendat  sanctitas  vestra. 
Dicturus  erat  post  aliquantum  temporis,  Apostolus  Christi 
in  Ecclesia:  Reliquum  est , ut  qui  habent  uxores , tamquam 
non  habentes  sint  (1)  ». 

IX.  « At  ubi  natus  est  ipse  Rex  omnium  gentium,  coepit 
dignitas  virginalis  a Matre  Domini,  quae  et  filium  habere 
meruit,  et  corrumpi  non  meruit.  Sicut  ergo  erat  illud  con- 
iugium,  et  sine  ulla  corruptione  coniugium:  sic  quod  caste 
uxor  peperit,  cur  non  caste  maritus  acciperet?  Sicut  enim 
caste  coniux  illa,  sic  ille  caste  maritus:  et  sicut  illa  caste 
mater,  sic  ille  caste  pater.  Qui  ergo  dicit:  Non  debuit  dici 
pater,  quia  non  sic  genuerat  filium  : libidinem  quaerit  in 
procreandis  filiis,  non  caritatis  affectum.  Melius  ille,  quod 
alius  carne  implere  desiderat,  animo  implebat.  Nam  et  qui 
adoptant  filios,  castius  eos  corde  gignunt,  quos  carne  non 
possunt.  Videte,  fratres,  videte  iura  adoptionis,  quomodo  fit 
homo  filius  cuius  semine  natus  non  est;  ut  plus  in  eo  iuris 
habeat  voluntas  adoptantis,  quam  natura  gignentis.  Ita  ergo 
non  solum  debuit  esse  pater  loseph,  sed  maxime  debuit  (2)  ». 

X.  « Iam  vero  illud  quia  movere  non  debet,  quare  per 
loseph  et  non  per  Mariam  generationes  numerentur,  satis 
dictum  est : quia  sicut  illa  sine  carnali  concupiscentia  mater, 
sic  ille  sine  carnali  commixtione  pater.  Per  illum  ergo  de- 
scendant et  per  illum  ascendant  generationes.  Nec  eum 
propterea  separemus,  quia  defuit  carnalis  concupiscentia. 
Maior  puritas  confirmet  paternitatem:  ne  ipsa  sancta  Maria 
nos  reprehendat.  Illa  enim  nomen  suum  praeponere  noluit 
marito  suo;  sed  dixit:  Pater  tuus  et  ego  dolentes  quaere- 
bamus te.  Non  ergo  faciant  perversi  murmuratores,  quod 
coniux  casta  non  fecit.  Numeremus  ergo  per  loseph:  quia 
sicut  caste  maritus,  sic  caste  pater  est.  Sed  praeponamus 
virum  feminae  ordine  naturae  et  legis  Dei.  Nam  si  remoto 
illo  illam  constituamus,  dicit  ille,  et  recte  dicit:  Quare  me 
separastis  ? Quare  non  per  me  generationes  vel  ascendunt, 


(!)  Ibid.  cap.  13,  nwn.  21.  — (i)  Ibid.  ccp.  !6,  vvm  20. 

vel  descendunt?  An  dicitur  oi : Quia  non  tu  genuisti  opere 
carnis  tuae?  Sed  respondebit:  Numquid  et  illa  opere  car- 
nis suae  peperit?  Quod  Spiritus  Sanctus  operatus  est,  utris- 
que operatus  est  (1)  ». 

XI.  « Cum  esset,  inquit,  homo  i ustus.  Iustus  ergo  vir, 
iusta  femina.  Spiritus  Sanctus  in  amborum  iustitia  requie- 
scens, ambobus  lilium  dedit.  Sed  in  eo  sexu  quem  parere 
decebat,  operatus  est  hoc,  quod  etiam  marito  nasceretur. 
Itaque  ambobus  dicit  angelus,  ut  puero  nomen  imponant; 
libi  parentum  declaratur  auctoritas.  Nam  et  Zacharias  cum 
adhuc  mutus  esset,  lilio  nato  mater  nomen  imponebat.  Et 
cum  illi  qui  aderant  innuerent  patri  quid  eum  vellet  vo- 
cari, acceptis  pugillaribus  hoc  scripsit,  quod  illa  iam  dixe- 
rat (2).  Dicitur  et  Mariae  f Ecce  concipies  filium,  et  vocabis 
nomen  cius  Iesum  (3):  dicitur  etiam  ad  Ioseph:  Ioseph, 
fili  Davicl,  ne  metueris  accipere  Mariam  coniugem  tuam. 
Quocl  enim  in  ea  natum  est,  de  Spiritu  Sancto  est.  Pa- 
riet autem  filium,  et  vocabis  nomen  cius  Iesum:  hic 
salvabit  populum  suum  a peccatis  eorum  (4).  Dicitur 
etiam  : Et  peperit  ei  filium  (5) ; ubi  omnino  pater  non 
carne,  sed  caritate  firmatur.  Sic  ergo  pater  sicuti  est  ((3)  ». 

XII.  « Cautissime  enim  Evangelistae  et  prudentissime 
per  illum  numerant,  sive  Matthaeus  descendens  ab  Abraham 
usque  ad  Christum,  sive  Lucas  ascendens  a Christo  per 
Abraham  usque  ad  Deum,  ille  descendens  numerat,  ille 
ascendens,  ambo  per  Ioseph.  Quare  ? Quia  pater.  Quare  pa- 
ter ? Quia  tanto  lirmius  pater,  quanto  castius  pater.  Aliter 
quidem  putabatur  esse  pater  Domini  nostri  lesu  Christi, 
scilicet  sicut  ceteri  patres  carne  generantes,  non  solo  spi- 
rituali affectu  liberos  suscipientes.  Nam  dixit  et  Lucas : 
Qui  putabatur  esse  pater  lesu.  Quare  putabatur  ? Quia 
humana  putatio  et  existimatio  illuc  ferebatur  quod  solet  ab 
hominibus  fieri.  Non  ergo  de  semine  Ioseph  Dominus, 
quamvis  hoc  putaretur  : et  tamen  pietati  et  caritati  Ioseph 
natus  est  de  Maria  Virgine  filius,  idemque  Filius  Dei  (7)  ». 

13.  Igitur  iuxta  divi  Augustini  mentem,  quae  etiam  ex 

(I)  Ibid.  cnp.  20,  mim.  50.  — (2)  Lua.  /.  10.  63.  — (5)  Ibid.  oi. 
(4)  Mallh.  I,  20.  21.  — (ii)  Luc.  Ii.  7.  — (6)  Aurj.  ibid.  — (7)  Aug.  ibid. 

libris  de  Nupt.  et  Concup.  patet  (1),  lesus  Christus  ita  fuit 
filius  loseph,  ut  hac  una  de  causa  filius  quoque  David  esse 
potuerit,  etiamsi  Virgo  Maria  neque  de  tribu  Iuda  neque  de 
Regis  Vatis  progenie  descendisset ; et  loseph  praestantiorem 
coniunctioremque  habuit  paternitatem,  quam  si  lege  Chri- 
stum sibi  in  lilium  adoptasset ; perversique  murmuratores 
(mirum  dictu,  ut  sic  hipponensis  Doctor  loquatur!)  ii 
vocandi  sunt  qui  ineffabilem  hanc  paternitatem  inficiantur. 
Uniusmodi  porro  doctrinae,  quae  prorsus  evangelica  ap- 
pellari potest,  tum  ante,  tum  post  Augustinum  quot  prae- 
clarissimi subscripsere  viri ! Nos  honoris  ac  veritatis  gratia 
nominamus  hoc  loro  Gyrillum  Ierosolymitanum,  Ioannem 
Chrysostomum,  Ioannem  Damascenum,  Venerabilem  Bedam, 
Paschasium  Ratbertum,  Cancellarium  Gersonium,  Bernar- 
dinum  Senensem,  Alphonsum  Salmeronem,  Franciscum 
Suarez,  Cornelium  A Lapide,  Guilielmum  Estium,  Garolum 
Stengelium,  Ioannem  Sylveiram,  Natalem  Alexandrum,  Olie- 
rium  seminarii  sancti  Sulpicii  fundatorem,  Iacobum  Beni- 
gnum Bossuet,  Iosephum  Antonium  Patrignani,  Ignatium 
Hiacynthum  Gravt-son,  Benedictum  xiv,  Antonium  Sandini, 
Ioachim  Ventura,  Huguet  e Societate  Mariae;  multosque 
alios,  quos  omnes  nemo  sane  est  qui  tam  facile  subcenturiet, 
taciti  praeterimus,  ut  in  ampliori  Opere  nostro  videre  est. 
Hinc  si  quis  forte  doctrinam  huiusmodi,  pro  qua  theologicis 
argumentis  acerrime  propugnamus,  tamquam  novam,  aut 
quod  peius  esset,  rationi  divinaeque  fidei  abhorrentem 
arguerit  vel  improbarit,  videat  istic  in  qualem  ac  quantum 
errorem  inciderit ! 

Ii.  Num  vero  sancli  Augustini  doctrinam  sive  sacrae 
liturgiae,  sive  decreto  quo  Vaticana  Synodus  beatum  loseph 
Ecclesiae  totius  Patronum  honoret  inseri  conducat,  hoc  ex 
argumentis,  quae  breviter  hic  lectori  nobis  benevolo  su- 
biicimus,  deduci  potest.  1.  Praecelsa  loseph  qua  veri  Patris 
Christi  dignitas  in  sacris  Scripturis  palam  atque  aperte 
continetur  (ut  Augustinus  gravissimis  ac  luce  clarioribus 
verbis  et  sententiis  ostendit),  et  quodammodo  etiam  per 


(I)  Lib.  /.  Ii,  num.  \i. 

Ecclesiae  Traditionem  ad  nos  usque  pervenisse  censenda 
est.  Quin  immo  nos  dicere  audemus,  Immaculatae  Virginis 
Mariae  Conceptionis  dogma,  quod  quidem  secundum  Summi 
Pontificis  definitionem  fuit  a Deo  ipso  revelatum,  nusquam 
nec  in  ipsis  divinis  Libris,  nec  in  venerandae  Traditionis 
monumentis  sic  manifeste  et  quasi  ad  verbum,  ut  Ioseph 
paternitatem,  adfirmatum  fuisse.  2.  Ioseph  Patronatus  ex 
ineffabili  tanti  huius  Patriarchae  paternitate  per  se  ipse 
et  prope  necessario  derivatur,  quemadmodum  effeetus  a 
causa,  humor  a fonte,  arbor  a radice,  consectaria  a suis 
principiis.  Nam  paene  unum  idemque  sonat  Patronus  Ec- 
clesiae ac  Pater  Christi,  tutor  membrorum  et  custos  Capi- 
tis ; atque  ut  patroni  nomen  originem  ducit  a patre,  sic 
patronatus  dignitas  a paternitate  procedit.  Cur  ergo  effectus 
in  onore  habebitur,  et  causa  in  oblivione  iacebit?  Cur  arbor 
erit  in  luce,  et  radix  in  tenebris  ? 3.  Praeterea  huiu- 
scemodi  Paternitas  multo  cetera  Ioseph  munera  anteit  et 
privilegia,  ita  ut  vere  in  tanto  hoc  viro  dicenda  sit  id  quo 
maius  cogitari  nequeat.  Et  velut  in  Maria  Virgine  mater- 
nitas  divina  longe  lateque  magna  cuncta  praetergreditur 
quae  illi  fecit  Qui  potens  est  (1),  sic  in  castissimo  eiusdem 
Deiparae  Sponso,  omnia  summa  caelesti  gratia  comite  con- 
sequuto,  divina  paternitas  maxime  elucet  aeternumque  luce- 
bit. Etenim  dignitas  Patroni  ab  excellentia  desumitur  Ec- 
clesiae, quam  Christus  dilexit  se  ipsum  tradens  pro  ea  (2); 
et  dignitas  Sponsi  a praestantia  Mariae  Virginis  ( quae , 
ait  divus  Thomas  , quamdam  habet  infinitatem ) rationem 
ducit.  At  dignitas  Patris  vere  magna  vereque  ineffabilis  (ut 
sancti  Leonis  Magni  verbis  utamur)  super  omnium  creatu- 
rarum terrestrium  et  caelestium  dignitatem  conscendit, 
supergressura  angelicos  ordines  et  ultra  Sanctorum  alti- 
tudines elevanda : nec  ullis  sublimitatibus  modum  suae 
provectionis  habitura  nisi,  aeterni  Patris  recepta  consessu, 
illius  gloriae  societur  in  throno,  cuius  dignitati  copulatur 
in  Filio.  Itaque  si  Vaticana  Synodus  divum  Ioseph  sublimi 
Ecclesiae  candelabro  imponi  concesserit,  ut  ardens  et  lucens 
in  domo  Dei  videat  omnes  gentes  exultare  in  luce  eius  (3): 

(I)  Lue.  L 'i9.  — (2)  Eph.  V,  2 ;>.  — (•")  Ioan.  V,  5 ’6. 


quomodo  tantum  dignitatis  pondus,  quod  est  Paternitas,  si- 
lentio erit,  praetermissura  ? Nil  ergo  apparet  omnino  unde 
istiusmodi  Paternitas  et  in  Concilii  Vaticani  decreto,  de 
quo  loquimur,  non  proferatur,  et  in  Officio,  quod  Sedis 
Apostolicae  indicio  humillime  uti  debebamus  subiecimus  , 
latius  etiam  haud  pateat.  Sed  de  hoc  satis. 

15.  Restat  iam  ut  investigemus,  possit  ne  asseveratione 
aliqua,  idest  ratione  saltem  indirecta  affirmari,  quod  Pa- 
triarcha noster  Sanctis  omnibus  tum  veteris  tum  novi 
Testamenti  antecellat.  At  hic,  fatemur,  duae  statim  res  oc- 
currunt quae  impensius  nobis  adversari  in  prima  fronte 
videntur.  Una  est  laus  illa  maxima  quam  Iesus  Christus 
Praecursori  suo  tribuit  hisce  verbis  : Amcn  dico  vobis  , 
non  surrexit  inter  natos  mulierum  maior  Io  anne  Bapti- 
sta (1).  luxta  quam  ITominis-Dei  sententiam  natali  eiusdem 
Praecursoris  die  canit  Ecclesia : 

Non  fuit  vasti  spatium  per  orbis 

Sanctior  quisquam  genitus  Ioanne, 

Qui  nefas  saecli  meruit  lavantem 

Tingere  lymphis  (2). 

Haec  utique  verba  Christi  etsi  magni  momenti  sint,  minime 
tamen  simplicia  et  absoluta  haberi  debent.  Etenim  ipse 
Christus,  nulla  mora  interposita,  subiecit : Qui  autem  minor 
est  in  regno  caelorum,  maior  est  illo  : quod  quidem  dic- 
tum cum  hoc  altero  eiusdem  Filii  Dei:  Qui  maior  est  in 
vobis,  fiat  sicut  minor  (3): ' praeclare  congruit,  et  cohaeret. 
Alius  ergo  potuit,  Euangelio  ipso  testante,  maior  esse 
Ioanne  Baptista.  Cur  autem  divinus  Ioseph  noster  dicendus 
non  erit  ex  illis  minoribus  unus,  de  quibus  Aeterna  Sa- 
pientia loquitur  ? Neque  dicas  Christum  Dominum  aut  de 
se  ipso,  aut  de  angelis,  aut  de  beatis  in  regno  Dei  degenti- 
bus esse  locutum.  Nam  quod  ad  beatos  attinet , Christus, 
loquitur  de  praesenti,  quando  nullus  ex  filiis  Adam  aeternum 
gloriae  pondus  assecutus  fuerat.  Nec  de  angelis  loqui  potuit, 
quia  exceptio  eiusdem  esse  debet  ordinis,  ad  quem  spectat 
sententia,  quae  loannem  cum  natis  mulierum  comparat. 
Multo  minus  Filius  Dei  dicere  potuit,  se  esse  maiorem  Ioan- 
(1)  AlaUh.  XI,  ]!.  — (2)  ffymn.  Malui.  — (<">)  Lue.  XXII,  26. 

ne,  quem  paulo  ante  celebraverat  uti  Angelum  missum  a Deo 
ante  laciem  suam;  inepte  enim  addidisset,  se  ministro  suo 
esse  maiorem.  Haec  autem  fusius  in  Opere  nostro  explicata 
legi  possunt. 

10.  Adde,  quod  Benedictus  xiv  ipse  affirmare  non 
dubitat,  elogium  istud  nullo  modo  excellentiae  praestan- 
tiaeque nostri  Ioseph  officere  posse,  cum  Christus  Angelum 
suum  Iustis  novae  legis,  ad  quam  Ioseph  ascribendus  est, 
nequaquam  praetulerit.  Audiatur  eruditissimus  Pontifex : 
Haud  urgente  illo  Matthaei:  Amen  dico  vobis  ete:  nec 
altero  Lucae:  Dico  enim  vobis  ete : Sanctus  etenim  Io- 
seph  ex  supradictis  ad  novum  pertinet  Testamentum : 
sancti  autem  Ioannis  Baptistae  dignitas,  qua  praecellit 
ceteros,  eminet  supra  universos,  antecellit  Prophetas, 
supergreditur  Patriarchas,  uti  loquitur  sanctus  Augusti- 
nus (1),  refertur  ad  Patres  veteris  Testamenti,  quemad- 
modum post  sanctum  Hieronymum  notavit  Maldonatus  in 
Mallii,  xi  ( sic  scribens):  Breviter  igitur  et  facile  respondeo, 
Ioannem,  quemadmodum  Hieronymus  docet,  non  cum 
omnibus,  sed  cum  solis  Sanctis  veteris  Testamenti  compa- 
rari. Confirmat  Cornelius  A Lapide  in  cit.  cap.  xi  Mattii, 
(haec  et  ipse  scribens) : Tacite  ergo  Christus  hic  Ioannem 
vocat  omnium  maximum ; alioquin  enim  non  recte  hic 
concluderet  Ioannem  esse  plusquam  prophetam,  quod  tamen 
probare  intendit.  Intellige  hoc  de  hominibus  veteris  Testa- 
menti, praecedentis  scilicet  saeculi  usque  ad  Christum  (2). 
Idem  ipse  doctissimus  Papa  hanc  alibi  explanationem  con- 
firmat  dicens  : Adhaeret  T irinus  ad  hunc  ipsum  locum  : 
Agit  hic  Christus  de  hominibus  veteris  Testamenti  , et 
praecedentium  saeculorum  , quibus  omnibus  praefertur 
hic  Ioannes.  Et  sanctus  Hieronymus  in  comrnent.  ad 
hunc  ipsum  textum  Matthaei  nedum  admittit  Chri- 
stum loqui  de  Sanctis  veteris  Testamenti , sed  insuper 
addit , sanctum  Ioannem  Baptistam  in  hoc  loco  non 
praeferri  Sanctis  veleris  Testamenti , sed  cis  aequari , 
(scribens):  In  eo  quod  dixit:  Non  surrexit  maior  loanne 
Baptista : non  ceteris  Prophetis  et  Patriarchis;,  cunctisque 
(i)  Serm.  /.  Iri  fex/,  s.  Io  an.  Bapt.  — (2)  Lib.  4,  pari.  2,  cap.  20,  n 42. 

hominibus  Ioannem  praetulit,  sed  Ioannem  ceteris  exae- 
quavit (1).  Quid  igitur  ex  his  omnibus  eruendum?  Talibus 
ac  tantis  refragantibus  viris  hoc  unum  deduci  posse  arbi- 
tramur : praeconium  scilicet  a Cbristo  Ioanni  Baptistae 
tributum  aut  nihil  propemodum  contra  nos  evincere,  aut 
dubiae  saltem  auctoritatis  esse. 

17.  Quod  porro,  ex  nostra  quidem  sententia,  litem  dirimit 
sunt  ipsa  Iesu  Christi  verba,  quae  ita  ab  altero  evangelista 
afferuntur,  ut  plane  constet  quo  sensu  laudator  divinus 
Ioannem  natis  quibusque  mulierum  proprie  vereque  prae- 
posuerit. Usu  enim  venit,  ut  verba  quaedam  unius  evan- 
gelistae  obscuriora  atque  difficiliora  captu  verbis  evangelistae 
alterius  mirum  in  modum  explicentur,  sicuti  apparet  ex 
historia  Centurionis,  quem  Matthaeus  ad  Iesum  accessisse 
dixit,  Lucas  non  accessisse  affirmavit:  quod  videre  est  apud 
Augustinum  (2).  Re  siquidem  vera  sanctus  Lucas  praeconia 
Christi  verba  ita  retulit,  ut  in  aperto  sit  Christum  cunctis 
omnino  hominibus  Angelum  suum  quoad  propheticam  digni- 
tatem anteposuisse.  Ecce  Filii  Dei  verba:  Dico  enim  vobis, 
maior  inter  natos  mulierum  'propheta  Ioanne  Baptista 
nemo  est  (3).  Hic  attendamus  oportet  epitheton  illud  maior 
adhaerere  substantivo  nomini  propheta,  cum  sit  hoc  primi 
casus,  ut  in  texto  graeco  atque  Antonii  Martini  interpreta- 
tione cernere  licet;  ideoque,  iuxta  sanctum  Lucam,  Christus 
testatus  est  numquam  et  nusquam  inter  natos  mulierum 
fuisse  prophetam  Ioanne  Baptista  maiorem.  Ex  quo  fit,  ut 
neque  Moyses,  neque  David,  neque  Isaias,  neque  Daniel, 
neque  iustus  Simeon,  neque  ullus  alius  cum  Zachariae  lilio 
prophetica  dignitate  exaequari  possit.  Quare  divus  Ambro- 
sius labente  saeculo  quarto  in  sua  Commentatione  super 
Evangelium  Lucae,  quam  non  sine  laude  nec  raro  citat 
Augustinus,  et  cuius  auctoritate  Concilium  generale  vi  fuit 
usum,  haec  quam  aptissime  scribebat:  Maior  sane  propheta, 
in  quo  finis  est  prophetarum.  Maior  propheta,  quia  multi 
cupierunt  videre  quem  iste  prophetavit,  quem  iste  con- 
spexit, quem  iste  baptizavit.  Sed  tamen  numquid  et  illo 

(!)  Ibici,  n.  •')(!.  — (2)  De  Consens.  Evungel.  I.  2,  c.  20.  ??.  49.  — 
(3)  Lui.  VII , 28. 


maior  de  quo  Moyses  dixit,  quia  Prophetam vobis 

suscitabit  Dominus  noster  (1)?  Et  de  quo  dixit:  Erit 
autem  vobis  anima  quae  non  audierit  prophetam  illum 
exterminata  de  plebe  (2)?  Si  igitur  Christus  propheta, 
quomodo  maior  his  omnibus 9 Numquid  Christum  prophetam 
negamus  ? Immo  et  Dominum  prophetarum  confitemur  : 
loannem  autem  prophetam  assero,  et  hunc  omnibus  dico 
esse  maiorem,  sed  inter  mulieris  non  virginis  natos. 
Maior  enim  fuit  iis  quibus  aequalis  esse  poterat  sorte 
nascendi  (3).  Quam  sententiam  sequuntur  sanctus  Hilarius, 
divus  Augustinus,  Cardinalis  Hugo  et  Gaietanus,  uti  videre 
est  apud  Svlveiram  (4),  et  palam  Ecclesia  quoque  Graeca 
in  suis  Menologiis  profitetur,  quemadmodum  ex  maiori 
Opere  nostro  patet. 

18.  Atque  ita  haud  difficulter  intelligitur  quid  causae 
sit,  cur  Dominus  noster,  vix  dum  loannem  Baptistam  lau- 
daverat, subdiderit:  Qui  autem  minor  est  in  regno  cae- 
lorum, maior  est  illo.  Quippe  etenim  docere  nos  voluit, 
prophetiae  spiritum  in  regno  Dei  nihil  esse,  adeo  ut  ma- 
ximus inter  prophetas  possit  esse  vel  minimus  inter  sanc- 
tos: quod  ipsum  apostolus  Paulus  repetit  veritis  istis:  Et 
si  habuero  prophetiam , et  noverim  mysteria  omnia  et 
omnem,  scientiam  ; caritatem  autem  non  habuero  , nihil 
sum  (5).  Legimus  igitur  in  Matthaeo,  Praecursorem  Domini 
maximum  fuisse  inter  natos  mulierum;  sed  verba  Christi 
ab  hoc  evangelista  relata  non  utique  significant,  multoque 
minus  declarant  qua  in  re  Ioannes  omnibus  antesteterit 
Lucas  vero  apertissime  genus  explicat  dignitatis  in  quo 
Elisabeth  filius  cunctos  homines  praecessit.  Penitus  enim 
absurdum  et  impossibile  foret,  quod  ex  filiis  Adam  unus 
aliquis  qualibet  in  dignitate  supra  omnes  eminuisset.  Sic 
exempli  gratia  Augustinus  inter  Patres,  Thomas  Aquinas 
inter  Doctores  , Vincentius  Ferrerius  inter  thaumaturgos  , 
Aligherius  inter  poetas,  Christophorus  Columbus  inter  na- 
vigatores ( unusquisque  in  genere  suo  ) principes  et  haben- 
tur et  sunt ; ita  ut  vere  de  hisce  dici  singillatim  queat,  ne- 

( ! ) l)eu/.  XVIII,  is.  — (2)  An/.  III,  23.  — (3)  Ambr.  !.  8,  n.  109,  H0  — 
(4)  Tum.  5.  lib.  5,  cap.  13,  quaesi.  28,  num.  156.  — (5)  I.  Cor.  XII,  2. 

minem  inter  natos  mulierum  maiorem  iisdem  fuisse.  Quod 
ergo  pleriquc  homines  de  Praecursoris  sanctitate  aut  di- 
gnitate absolute  dixisse  Christum  rati  sunt,  id  ipsum  Lucas 
de  prophetico  Ioannis  spiritu  locutum  esse  testatur.  Sic 
etiam  apud  Matthaeum  Christus  ipse  Praecursorem  eumdem 
suum  nec  manducare  nec  bibere  affirmare  absolute  vide- 
tur (1) : cum  Lucas  contra  eadem  Matthaei  verba  sic  ex- 
plicet, ut  hoc  unum  Christus  asserere  videatur,  quod  Ioannes 
Baptista  neque  panem  manducaret  neque  biberet  vinum  (2). 

19.  Quod  si  tibi,  candide  lector,  ex  animo  exuri  nullo 
pacto  possit , Ioannem  ab  Ecclesia  haberi  ceteris  Sanctis 
sanctiorem,  quemadmodum  in  hymno  supradicto  asseverare 
ipsa  videtur,  hoc  insuper,  Paulo  Segneri  seniore  et  Fran- 
cisco  Suarez  ducibus  ac  magistris  , animadvertito  , sodes  , 
quod  cum  de  generalibus  enunciatis  agatur , quae  unum 
aliquem  ceteris  omnibus  anteponunt,  ideoque  sunt  quodam- 
modo odiosa,  eximii  putandi  sunt  qui  suapte  natura  haud- 
quaquam  enunciatis  illis  possunt  includi  (3).  Qua  sane  de 
causa  oratores  scriptoresque  sacri  prope  innumeri  Ioseph 
Ioanni  praeferre  neutiquam  dubitarunt.  Ex  his  unum  dum- 
taxat adducere  iuvabit,  perdoctum  nempe  Cornelium  A La- 
pide, qui  explanando  caput  Matthaei  primum  sic  loquitur: 
Quinto,  Ioseph  fuit  eximiae  sanctitatis , ac  eximiis  natu- 
rae et  gratiae  dotibus  a Deo  instructus ; adeoque  illo  sae- 
culo non  fuit  vir  sanctior  aut  dignior,  cui  Mater  Dei 
desponsaretur : unde  Franciscus  Suarez  probabiliter  opi- 
natur, Iosephum  in  gratia  et  gloria  antecellere  Apostolos 
et  Ioannem  Baptistam,  quia  eius  officium  illorum  officio 
praecellebat;  plus  enim  est  esse  Patrem  et  Rectorem 
Christi,  quam  Praeconem  et  Praecursorem  eiusdem. 

20.  At  vero  quae  res  altero  loco  nobis  opponi  potest, 
maiorem  fortasse  vim  prae  se  ferre  videtur.  Nihil  omnino 
certi,  aiunt  quidam,  sive  in  Scripturis  sanctis  sive  in  vene- 
rabili Ecclesiae  Traditione  habemus,  quod  absolutam  hanc 
divi  Ioseph  praestantiam  commonstret.  Be  etenim  vera 
Franciscus  Suarez  theologus  ac  doctor  vere  eximius  scribit: 
In  hac  igitur  comparatione  non  existimo  esse  temerarium, 

(I)  Maltk.  XI,  i8.  — (2)  Lac..  VII , oo.  — (5)  Seri».  59.  n.  4. 


nec  improbabile,  sed  pium  potius  et  verisimile,  si  nuis 
fortasse  opinetur,  Sanctum  hunc  reliquos  omnes  in  gratia 
ac  beatitudine  antecellere,  quia  ex  Scriptura  nihil  est 
quod  repugnet,  nec  in  Patribus  aliquid  reperio.  Et  si 
quae  sunt  generales  locutiones,  quibus  Apostolos  praeferre 
videantur , intelligi  possunt  facere  comparationem  regu- 
lariter cum  aliis  Sanctis,  et  non  excludere  speciale  aliquod 
privilegium , et  praesertim  loqui  de  posterioribus  Sanctis, 
non  vero  de  prioribus,  et  de  his  omnibus  qui  cum  Christo 
vixerunt,  et  ipsis  Apostolis  contemporanei  fuerunt.  Nihi- 
lominus tamen  cordati  ac  prudentis  hominis  esse  existimo, 
nihil  temere  aut  nimium  asseveranter  affirmare,  quia . 
revera  ubi  deest  Scripturae  auctoritas,  aut  Ecclesiae 
traditio , nulla  potest  esse  sufficiens  certitudo , in  re  prae- 
sertim ex  divina  electione  ac  praedestinatione  pendente, 
cuius  consilia  inscrutabilia  sunt  ct  abditissima  mysteria. 
llacc  pie,  docto  ac  prudenter,  ait  Stengclius  (1),  scribit 
Suarez  in  tertiam  partem  divi  Thomae  (2),  et  verba  gra- 
natensis  theologi  refert  Benedictu',  ipse  xiv  in  citato  suo 
Opere,  iisque  subscribit  (3).  Qui  Benedictus  et  rem  magis 
magisque  gravat  ubi  dicit:  Quandoquidem  haec  et  similia 
tuta  undique  dici  non  possunt,  ct  sic  deservire  nequeunt, 
nisi  forte  concionatoribus,  nullatenus  autem  vel  ordinandis 
Officiis  divinis,  vel  loco  in  litaniis  statuendo,  ut  hac 
ipsa  in  re  allatam  doctrinam  Suarez  perpendit  Guyet  (4). 
Et  vero  valeat  (ecce  Guyet  verba)  Suarez  docta  non  minus 
quam  pia  in  gratiam  Sponsi  sanctissimi  Genitricis  Dei 
Mariae  argumentatio,  sitque  vere  Ioseph  Apostolis  ut  sanc- 
titate, sic  et  gloria  non  impar.  Subscribam  ego  eius  opi- 
nioni, nec  invitus  inter  condonandum  profitebor:  at  non 
est  privati  cuiusquam  ius  illud  de  quo  agimus  praeferentiae 
in  divinis  Officiis  ei  tribuere,  nisi  accedente  Ecclesiae  auc- 
toritate legitima  (5). 

21.  Quid  a nobis  contra  istaec  reponendum  erit?  Haec 
eadem  dicimus  maioris  esse  forsitan  speciei  quam  momenti ; 

(I)  Oper.  cit.  c.  15.  — (2)  Tum.  2,  disput.  8,  sed.  2,  pag.  8!,  coi.  !.  — 
(5)  Lib.  4,  per/.  2,  cap.  20,  n.  45  — (4)  Lib.  4,  cnp.  13,  qvaest.  5.  — 
(5)  Ibid  n.  55. 

non  quia  sententia  quae  Ioseph  praestantiam  affirmat,  innu- 
meros prope  et  equidem  magnos  defensores  habeat,  atque 
in  praesentiarum  communissima  sit  et  usu  ubique  recepta, 
sed  quia  Ecclesia  catholica  huic  ipsi  excellentiae  per  suam 
liturgiam  aperte  favere  non  dubitat.  Enim  vero  in  Officio 
sancti  Ioseph  id  habemus,  quod  ipse  constitutus  a Deo 
fuerit  dominus  domus  suae  et  princeps  omnis  possessionis 
suae.  Ecquisnam,  ita  nos  bene  Deus  amet,  de  alio  Sancto 
sive  sit  Praecursor  Christi,  sive  Apostolus,  sive  martyr, 
talia  dicere  audeat?  Habemus  etiam  in  primo  responsorio 
secundae  lectionis  primi  nocturni  istiusmodi  Genesis  verba: 
Esuriente  terra  Aegypti,  clamavit  pojnilus  ad  regem  ali- 
menta petens.  Quibus  ille  respondit:  Ite  ad  Ioseph,  et 
quidquid  vobis  dixerit  facite.  Quorsum  haec,  nisi  plane 
declarent,  esuriente  universo  orbe,  atque  christiano  cla- 
mante populo  ad  regem  suum  Iesum  Christum  ut  spiritalia 
alimenta  petat,  Christum  hunc  ipsum,  regum  terrae  omnium 
Regem,  respondere  petentibus:  Ite  ad  Patrem  meum  Io- 
seph, et  quidquid  vobis  dixerit  facite?  De  quonam  alio 
Sancto,  iterum  interrogamus,  talia  leguntur?  An  de  Ioanne 
Baptista?  An  de  Apostolo  Petro?  An  de  Paulo?  Non  igitur 
Ecclesia  tantam  filiis  suis  in  aliquem  Sanctum  fiduciam 
insinuat,  quantam  in  divum  Ioseph,  quem  et  columen 
mundi  appellat.  Denique  in  lectione  secunda  primi  nocturni 
haec  alia  legimus  eiusdem  Genesis  verba,  queis  nulla  sunt 
luculentiora:  Num  invenire  poterimus  talem  virum,  qui 
spiritu  Dei  plenus  sit?  Dixit  ergo  ad  Ioseph.  Quia 
ostendit  tibi  Deus  omnia  quae  locutus  es,  numquid  sa- 
pientiorcm  et  consimilem  tui  invenire  potero?  Tu  eris 
super  domum  meam,  et  ad  tui  oris  imperium  cunctus 
populus  obediet,  uno  tantum  regni  solio  te  praecedam  (1). 
Haec  autem  verba  ad  Ioseph  aptata  quidnam  innuere  di- 
cenda sunt,  praeter  quam  quod  nos  virum  ullum  invenire 
non  posse,  qui  comparetur  ei,  qui  spiritu  Dei  aeque  ac 
ille  plenus  sit,  qui  sapientior  eodem,  aut  consimilis  illius 
habeatur?  At  docent  praeterea,  Ioseph  ita  fuisse  toti  Eccle- 
siae a Deo  praepositum,  ut  ad  eius  oris  imperium  cunctus 

(1)  Gen.  XI A,  38.  40. 

populus  christiunus  obediat,  et  Christus  ipse  uno  tantum 
recini  solio  illum  praecedat.  Quid  ad  haec  respondebit  Ga- 
rolus  Guyelus,  quem  sane  in  liturgiea  scientia  maximum 
quidem  fatemur?  Illi  ergo  concedimus,  terque  quaterque 
«•  concedimus,  non  esse  privati  cuiusquam  ius  illud  de  quo 
agimus  praeferentiae  in  divinis  Officiis  beato  loseph  tribuere; 
sed  fidenter  asserimus,  iam  pridem  hac  super  re  Ecclesiae 
auctoritatem  accessisse,  et  quidem  legitimam,  et  etiam  pe- 
remptoriam iuxta  illud  Gaelestini  i effatum : Legem  credendi 
lex  statuit  supplicandi  (1).  Nullum  igitur  nobis  cum  aliquo 
comparamus  negotium,  non  cum  Suarez,  non  cum  Lam- 
bertinio,  non  cum  Guyeto,  sed  Ecclesiae  dumtaxat  auctori- 
tate freti,  vel  potius  edocti  firmissime  asseveramus,  Chri- 
stum uno  tantum  regni  solio  praecedere  loseph,  cum 
sapicnliorem  neminem  aut  in  caelo  aut  in  terra  invenire 
possimus,  neque  consimilem , qui  toti  sit  populo  Christiano 
proponendus,  ut  ad  illius  oris  imperium  obediat.  Nec 
urgeas  dicendo:  Quomodo  ergo  nunc  videt  Ecclesia  quod 
neque  in  Scriptura  neque  in  Traditione  continetur?  Nos 
enim  continuo  respondemus:  Quomodo  autem  nunc  videat, 
nescimus;  aut  equis  eius  aperuit  oculos  nos  nescimus. 
Ipsam  interrogate : aetatem  habet,  ipsa  de  se  loquatur  (2). 
Nihil  ergo  obesse  videtur,  quo  minus  Ecclesia  huic  faveat 
praelationi,  quae  non  modo  tot  tantosque  viros  vere  catho- 
licos vereque  pios  propugnatores  habet,  sed  etiam  in  lide- 
lium  mente  et  corde  iamdiu  radices  altius  egit,  et  nunc 
temporis  maxime  floret  ac  viget. 

22.  Enim  vero  nullum  alium  Sanctum  christiani  ar- 
dentiori  studio  ac  devotione  maiori  colunt  et  venerantur, 
quam  beatissimum  loseph,  ad  quem  tam  quotidie,  quam 
ubique  videmus  fleri  obsecrationes,  orationes,  postulationes, 
gratiarum  actiones  pro  omnibus  hominibus,  pro  regibus  et 
omnibus  qui  in  sublimitate  sunt,  ut  quietam  et  tranquillam 
vitam  agamus  in  omni  pietate  et  castitate,  hoc  enim  sciunt 
bonum  esse  et  acceptum  coram  Salvatore  nostro  (3).  Ec- 
clesia ipsa,  tantam  admirata  erga  loseph  pietatem  atque 

(I)  Epia/.  XXt.  ad  Epiae  GaU.  e XI.  apud  Cuualun/.  — (2)  loun. 
IX,  21.  — (•">)  i,  Timoth.  II.  2 o 


30 

6bservanti«;n,  non  potuit,  paene  diximus,  quin  thesaurum 
Indulgentiarum  in  eius  honorem  copiosius  effunderet,  ut 
ex  earum  recensione  Romae  approbata  typisque  excusa 
liquido  patet.  In  qua  nimirum  recensione  ne  unam  quidem 
reperire  est  indulgentiam  quae  ad  sanctissimum  Christi 
Praecursorem  referat,  pauciores  vero,  loealesque  prope 
omnes,  ad  augendam  Petri  ac  Pauli  Principum  Apostolo- 
rum cultum  concessas  fuisse  videmus.  Nihil  dicimus  de  aliis 
Sanctis.  Sed  quod  ad  Ioseph  attinet,  nec  ipsum  quoque 
Nomen  eius,  cuius  laudandi  gratia  recitantur  atque  cantantur 
psalmi,  indulgentia  vacat.  Item  Ecclesia  oratiunculas  illas 
quas  vocant  iaculatorias,  videlicet  sequentes  : 

Gesit , Giuseppe  e Maria , vi  dono  coi  mio  cuore 

V anima  mia: 

Gesit,  Giuseppe  e Maria,  assistet  emi  ncll’  ultima 
ar/onia: 

Gesit,  Giuseppe  e Maria,  spiri  in  pace  con  Voi 

V anima  mia: 

non  solum  probavit,  verum  etiam  indulgentiis  ditavit  (i). 
Quid  haec  sibi  volunt?  Quare  cliristiani  omnes  (vere  omnes 
qui  hoc  nomine  gloriantur)  huic  e Sanctis  uni  cor  et  ani- 
mam dant  dono  laetantes?  Quare  trepido  vitae  exitu,  anci- 
pitique  metu  (et  a morte  corporis  et  ab  aeternis  poenis) 
Ioseph  appellant,  Ioseph  obtestantur,  Ioseph  implorant? 
Quare  in  manibus  Ioseph  aeque,  ut  Iesu  et  Mariae,  animam 
exhalare  ardentissime  cupiunt?  Cur  vero  non  in  manibus 
Ioannis  Baptistae,  cur  non  Petri,  cur  . non  Pauli?  Nemo 
quidem  profecto,  nemo  unus  asserere  audebit  aliquem  ab 
Ecclesia  coli  Sanctum,  in  cuius  honorem  preces  id  genus 
ubi  terrarum  fundantur,  et,  sicut  incensum  in  conspectu 
eius,  dirigantur.  Unde,  hic  quaerimus,  unde  maior  haec 
fiducia?  Unde  in  universo  Christianorum  populo,  a visibili 
ac  supremo  eorum  Capite  ad  ultimam  usque  femellam,  fre- 
quentior  iste  acriorque  ardor  nomen  et  opem  Ioseph 
invocandi?  Quis,  urgemus  etiam,  quis  tam  inops  mentis 
esse  potest,  ut  Patriarchae  huius  praestantiam,  quae  alto 
Fidelium  animo  reposita  manet,  rem  prorsus  inanem  aut 

(2)  28  april  i 807. 


31 

solido  carentem  fundamento  susurret?  Quis  adeo  retusi 
ingenii  est,  ut  hoc  tam  mirabile  devotionis  incrementum 
in  Patrem  Christi  Iesu  ac  Virginis  Mariae  Sponsum  afflanti 
Spiritui  Sancto  non  tribuat?  Ipse  enim  Spiritus  non  longe 
est  ab  unoquoque  nostrum,  in  ipso  enim  vivimus  cum 
Ecclesia,  movemur,  et  sumus  (1).  Igitur  et  concors  populi 
catholici  sensus  ita  loseph  Sanctorum  omnium  maximum 
praedicat,  ut  Ecclesia,  falli  nescia,  nullo  modo  hac  de  re 
ambigere  possit.  Quem  quidem  sensum  et  promunt  et  pro- 
dunt tum  ephemerides  speciales  quae  in  nostra  Italia,  in 
Gallia  atque  in  Hispania  ad  cultum  sanctissimi  huius  Pa- 
triarchae provehendum  in  maius  evulgantur,  tum  sacrae 
Sodalitates  propemodum  innumerabiles  tanti  Patroni  ductu 
et  auspiciis  institutae,  tum  piissimum  exercitium  illud  quod 
nomine  Cultus  perpetui  nuncupant,  tum  ea  quae  invaluit 
iam  consuetudo  mensem  martium  in  loseph  honorem  di- 
candi, quaeque,  Divo  mirabiliter  iuvante,  crescit  in  dies, 
tum  vel  alia  permulta,  quae  oculis  ipsi  nostris  videmus, 
nostris  auribus  audimus,  manibusque  nostris  contrectamus 
tamquam  divinitus  sancita,  contestante  Deo  signis  et  por- 
tentis, et  variis  virtutibus,  et  Spiritus  Sancti  distributionibus 
secundum  suam  voluntatem  (2).  Unde  quid  vetat  denique, 
concludendum  nobis  est,  quid  prohibet,  quo  minus  in  Con- 
cilii Vaticani  decreto  affirmari  aliquatenus  possit,  loseph, 
Christi  Filii  Dei  Patrem  Virginisque  Mariae  Deiparae 
Sponsum,  unum  e minoribus  in  regno  caelorum  fuisse, 
quos  Christus  ipse  Prophetae  summo  anteferre  non  du- 
bitavit? Tunc  laus  erit  unicuique  a Deo.  Ioannes  enim 
Christi  Praecursor  prophetica  dignitate  inter  natos  mulie- 
rum praestantissimus  affulgebit;  loseph  autem  in  regno  Dei 
christiana  humilitate  minimus  laudabitur:  cuius  aspectus 
inglorius  fuit  inter  viros,  et  forma  inter  filios  hominum,  ut 
paterna  sua  manu  novissimis  saltem  diebus  hisce  aspergat 
gentes  multas.  Sic  humillimus  servorum  Dei  exaltabitur, 
et  elevabitur,  et  sublimis  erit  valde:  quia  quibus  non  est 
narratum  de  eo,  viderunt,  et  qui  non  audierunt,  contem- 
plati sunt  (3). 

(I)  Act.  XV U,  27.  28.  — (2)  Hebr.  II,  4.  - (5)  hui.  L1I,  15.  15. 


23.  Quae  cum  itu  sint,  nos,  qui  in  Domo  Dei  infimum 
tenemus  locum,  prece  et  obsecratione  humili  ac  supplici 
ad  Romanam  Sedem  Summumque  Pontificem  multorum 
fidelium  nomine  concurrimus,  ut  suo  ipse  certo  sensu  et 
vero  iudicare  velit,  an  proponi  Synodo  Vaticanae  quaeren- 
dum expediat,  sit  nec  ne  Ioseph  totius  orbis  Christiani 
neque  non  regnorum  omnium  catholicam  lidem  profiten- 
tium  Patronus  in  perpetuum  declarandus.  Atque  ut  vel 
clarius  pateat  quid  nos  a lesu  Christi  Vicario  et  a Vaticanis 
Patribus  obtinere  quam  maxime  exoptemus,  etiam  atque 
etiam  oramus,  aut  potius  omnibus  precibus  obtestamur,  ut 
quae  sequuntur  petitiones,  quasque  singulatim  et  in  ordi- 
nem iidem  nos  demississime  ac  subiectissime  exponimus, 
benigne  excipiantur.  Postulamus  igitur  passis  manibus 

Primo:  ut  Sacrosancta  Oecumenica  et  Generalis  Vati- 
cana Synodus  in  Spiritu  Sancto  legitime  congregata  beato 
Ioseph  eosdem  omnino  concedat  honores,  quos  alteri  iam 
Ioseph,  qui  figura  illius  fuerat,  antiquus  rex  Pliarao  largiri 
voluit,  cum  eum  Vicarium  suum  constituerit,  fecerit  ascen- 
dere super  currum  suum  secundum,  clamante  praecone, 
ut  omnes  coram  eo  genuflecterent,  et  praepositum  esse 
scirent  universae  terrae  Aegypti,  atque  vocaverit  Salvato- 
rem mundi  (1). 

Secundo:  ut  eadem  Sacrosancta  Synodus  auctoritate 
sua,  cui  nemo  refragari  potest,  statuat,  decernat,  iubeat, 
ut  catholici  quotquot  sunt  beatum  Ioseph  eodem  in  perpe- 
tuum prosequantur  honore,  quem  dioeceses,  civitates,  et 
oppida,  provinciae,  et  regna  Patronis  propriis  ac  primis 
deferunt,  solemni  scilicet  festo  sub  ritu  duplici  primae 
classis  cum  octava,  cui  addi  potest  etiam  vigilia;  adeo  ut 
novum  huiusmodi  festum  tum  in  Urbe  cum  in  Orbe  ea 
ipsa  celebretur  solemnitate  ac  pompa,  qua  sanctorum  Apo- 
stolorum Petri  et  Pauli  Romae,  quaque  in  ceteris  christiani 
orbis  dioecesibus  Patroni  principalis  festum  frequentatur. 

Tertio:  ut  eadem  Sacrosancta  Synodus  in  suo  Decreto, 
ad  novos  honores  beatum  Ioseph  evecturo,  ratione  saltem 
indirecta,  iuxta  sancti  Augustini  doctrinam  Scripturis  ac 

(I)  Gen.  XL1  43.  45. 

Traditioni  plane  consentaneam,  divinum  hunc  virum  Pa- 
trem lesu  Christi  verum  ct  affectivum  fuisse  declaret.  Tunc 
enim  unicuique  apertum  erit  atque  perspicuum  quare  bea- 
tissimus Ioseph  sit  habendus  Pater  quoque  fidelium  omnium 
ac  Patronus. 

Quarto:  ut  eadem  Sacrosancta  Synodus  in  ipso  suo 
Decreto,  oblique  minimum,  id  ratum  habeat  quod  divus 
Ioseph  Sanctis  omnibus  tam  veteris  quam  novae  legis 
praestiterit.  Huiusmodi  enim  praestantiae  sensus  Ecclesiae 
catholicae  apertissime  favet,  nullo  sacrae  Scripturae  textu 
refragante,  non  paucis  immo  suffragantibus.  Nam,  cum  nos 
per  divinos  Libros  Ioseph  vero  nomine  Patrem  lesu  Christi 
ac  beatissimae  Deiparae  Mariae  Sponsum  extitisse  doceamur, 
rationi  et  fidei  repugnare  videtur  quod  aliquis  alius  sit, 
qui  causa  sive  dignitatis  sive  sanctimoniae  Filio  Dei  illius- 
que  Matri  propius  quam  Ioseph  accedat. 

Quinto:  ut  festivitas  Patrocinii  sancti  Ioseph  quem 
catholici  in  praesens  ubique  locorum,  Pio  ix  iubente  cele- 
brant, in  novi  Patroni  festum  convertatur,  eique  anniver- 
sarius dies,  quo  desideratissimum  de  beati  Ioseph  Patronatu 
Decretum  prodielL*  assignetur.  Ubi  vero  humillimae  preces 
nostrae  benignissime  exaudiantur,  postulamus,  ut  novum 
in  Breviario  Piomano  addatur  Officium  huic  novae  solem- 
nitati  consonum,  ita  ut  cuncti  Ecclesiae  lilii,  cuiuscumque 
dioeceseos  vel  ordinis  sint,  omni  prorsus  privilegio  aut 
exceptione  silente,  uno  ore  unoque  animo  divinum  christiani 
orbis  Auspicem  ac  Patronum  beatum  Ioseph  venerentur 
et  laudent. 

Sexto:  ut  Patriarchis,  Primatibus,  Archiepiscopis,  Epi- 
scopis et  Abbatibus  exemptis  et  Ministris,  vel  Superioribus, 
vel  vicariis  Generalibus  cuiuslibet  ordinis,  congregationis 
et  sodalitii  amborum  sexuum  mandetur,  die  uno  ad  libita 
statuto  ditionis  suae  dioeceses,  ecclesiasticas  provincias, 
religiosas  familias,  pia  demum  cuiusvis  generis  instituta 
beati  Ioseph,  maximi  e filiis  Adam,  patronatui  et  custodiae 
solemniter  in  perpetuum  secum  ipsi  dedant,  huiusque  de- 
ditionis actum  et  formam  in  proprio  tabulario  ad  non 
perituram  rei  memoriam  deponant. 

Septimo:  ut  Sancta  Sedes  Romana  beato  Ioseph  tum 
in  Missa  tum  in  Officio  eos  concedat  speciales  honores, 
quos  iamdiu  quibusdam  religiosorum  Ordinum  Fundatoribus 
large  effuseque  donavit;  statuendo  scilicet  I.°  quod  fiat 
commemoratio  eius  propria  inter  Sanctorum  Suffragia  in 
Officiis  et  Missis  non  duplicibus  ab  octava  Epiphaniae 
usque  ad  Dominicam  Passionis,  et  ab  octava  Pentecostes 
usque  ad  Adventum.  II 0 quod  nomen  eius  adiiciatur  Con- 
fessioni tam  in  Missa  quam  in  Officio  post  nomen  beatae 
Mariae  Virginis  hoc  modo:  Confiteor  Deo  omnipotenti, 
beatae  Mariae  semper  Virgini  et  Sancto  Ioseph  eias 
Sponso:  etc.  Ideo  precor  beatam  Mariam  semper  Virgi- 
nem et  Sanctum  Ioseph  eius  Sponsum:  etc.  III.0  quod 
Missa  habeat  Praefationem  propriam,  dicendam  vel  canen- 
dam toties  quoties  aliquod  festum  in  beati  Ioseph  honorem 
agatur.  Praeter  haec  precamur,  supplicamus,  exobsecramus, 
ut  in  Missa,  quotiescumque  de  beata  Maria  Virgine  fit 
extra  Canonem  mentio,  beatus  quoque  eius  Sponsus  Ioseph 
nominetur. 

Octavo:  ut  Summus  Pontifex  pro  sua  prudentia  ac 
pietate,  post  quam  a Vaticana  Synodo  Decretum  de  quo 
agimus  factum  fuerit,  Apostolicam  Constitutionem  promulget, 
per  quam  supremos  hosce  honores  beato  Ioseph  a Concilii 
Patribus  concessos  sanciat,  et  universis  Christi  fidelibus 
praecipiat,  ut  posthac  atque  in  perpetuum  eumdem  beatum 
Ioseph  siculi  catholicae  Ecclesiae  Patronum,  regnorum  om- 
nium Protectorem,  totiusque  orbis  terrae  columen  et  Patrem 
colant  et  venerentur.  Petimus  etiam  atque  efflagitamus,  ut 
a Pio  ix  (quem  Deus  Optimus  Maximus  diu  nobis  incolu- 
mem servet)  Summi  Pontifices  in  Litteris  suis  Apostolicis, 
qualiscumque  tandem  formae  illae  sint,  post  nomen  beatae 
Virginis  Mariae  illico  venerabile  beati  Ioseph  Ecclesiae 
Custodis  nomen  invocare  incipiant. 

24.  Si  humillimae  postulationes  nostrae  supplicesque 
preces  a Sancta  Sede  Romana  et  a Vaticanis  Patribus 
perbenigne  exceptae  ac  penitus  exauditae  fuerint,  Deo 
gratias  agemus  super  inenarrabili  dono  eius  (1),  proximum 

(t)  II.  Cor.  IX.  15. 

Ecclesiae  triumphum  a Pio  ix  in  Bulla  Ineffabilis  aper- 
tissime praedictum  bene  ominati.  Tunc  nova  temporum 
plenitudo  a tanto  Pontifice  promissa  ubique  terrarum  ma- 
turescere incipiet,  quia,  dum  Ecclesia  catholica  in  utero 
habens  cruciatur  ut  pariat  (1),  exibit  edictum  ab  Augusto 
Christi  Vicario,  ut  describatur  universus  orbis  in  beati 
Ioseph  honorem.  Haec  descriptio  prima  liet  Romae  ab  ipso 
Summo  Ecclesiae  Praeside,  et  postea  ibunt  omnes  ut  pro- 
fiteantur singuli  in  suam  civitatem  (2).  Quod  si  divino 
inscrutabili  consilio  statutum  sit,  ut  incassum  nostri  fun- 
dantur labores,  a Deo  ter  Optimo  ac  Maximo  ardentissime 
precamur,  ut  seri  saltem  nepotes  videant  claritatem  Ioseph 
et  exsultent  in  vespertina  luce  eius.  Pro  certo  enim  habe- 
mus talem  ac  tantam  esse  futuram,  ut  de  ea  dici  possit: 
quod  oculus  non  vidit,  nec  auris  audivit,  nec  in  cor 
hominis  ascendit  (3).  Quod  illis  saltem  si  non  nobis  bonum, 
faustum,  felix,  fortunatumque  sit! 

(I)  Apuc.  XII,  2.  — (2)  Lue.  II,  1.5,  — (5)  1.  Cur.  //,  9. 


AD  PIUM  IX 


PONTIFICEM  MAXIMUM 

SUPPLEX  ORATIO. 


Beatissime  Pater,  Operis,  cui  titulus  San  Ciuseppe 
Patrono  della  Chiesa  universale,  humillimus  auctor,  qui 
inter  minimos  catholicae  Ecclesiae  filios  infimum  certe  locum 
tenet,  postulationem  istam,  qualis  illa  cumque  est,  non  tam 
pietati  Tuae  erga  Ioseph,  quam  Tuae  indulgentiae  trepida 
manu  committit.  Stupuit  ille  inscrutabile  super  se  Dei  con- 
silium, sedensque  solitarius  ac  tacens  laboriosum  opus 
suscepit,  quum  magna  esset  in  spe,  fore  ut  Vaticani  Patres 
una  Tecum  exaltent  Ioseph  in  Ecclesia  plebis,  et  in  cathedra 
seniorum  laudent  eum.  Decies  et  vicies,  charta  sumpta, 
stetit  anxius,  et  sententias  ac  verba  perpendit,  libravit,  ne 
pars  vel  minima,  quasi  amurcam  exstillans,  quodammodo 
exspumare  videretur;  ita  ut  totum  opus  fieret  oleum  pu- 
rissimum sacris  Tuis  Vaticanorumque  Patrum  manibus  in 
novam  mundi  lucernam  effundendum.  Eia  age,  Sanctissime 
ac  rerum  dulcissime  Pater,  propter  Sion  non  taceas,  et 
propter  Ierusalem  non  quiescas,  donec  egrediatur  ut  splen- 
dor iustus  eius,  et  salvator  Ecclesiae  sicut  lampas  accendatur. 
Nova  isthaec  lucerna  erit  ardens  et  lucens  in  domo  Dei; 
et  non  ad  horam,  sed  usque  ad  consummationem  temporum 
exsultabunt  gentes  in  luce  eius.  Inter  offusas  mundi  tene- 
bras suspice  brachium  Domini  post  saecula  multa  modium 
ab  ea  removens,  manuque  eam  tenens,  ut  luceat  omnibus 
qui  in  domo  sunt.  Sic  universa  Dei  soboles  Tibi  commissa, 
quae  iam  proximantem  odoratur  Ecclesiae  triumphum,  a 
Te  in  Bulla  Ineffabilis  praenunciatum,  a Te  promissum, 
a Te  diu  exspectatum,  tantae  lucis  illustrata  splendore, 
exsultabit  laetitia  inenarrabili  et  glorilicata.  0 felix  romana 

tellus,  quam  tot  Angelorum  Ecclesiae  Dei  tangent  pedes 
immaculati,  qui,  post  sacrilegam  bonorum  omnium  direp- 
tionem ab  impiis  perpetratam,  dici  possunt  pedes  paupe- 
rum, gressus  egenorum ! Eos  a longe  salutat  Nahum  Elce- 
saeus  dicens:  Ecce  super  montes  pedes  evangeliz antis 
et  annunciantis  pacem:  celebra,  Iuda,  festivitates  tuas, 
et  recide  vota  tua:  quia  non  adiicict  ultra  ut  p er  trans  e at 
in  te  Belial : universus  interiit.  Age  dum,  Pater  Beatis- 
sime, a Tua  Maria  Immaculata  accipe  pallium  Ioseph,  quod 
tam  saepe  benedictus  fructus  ventris  sui  Iesus,  adhuc 
offendens  pedibus  tenella  ac  tremente  arripiebat  manu! 
Pastores  ac  Principes  Ecclesiae  Dei  dexteram  vel  ipsi 
porrigent,  laciniamque  tenentes  illud  extendent  super  uni- 
versum mundum  a mari  usque  ad  mare,  et  a flumine  usque 
ad  terminos  orbis  terrarum.  Sic  populus  Christi  pallio 
Ioseph  feliciter  obumbratus  sedebit  in  pulcritudine  pacis 
et  in  requie  opulenta.  Nae  hoc  ipsum  sperare  nos  iuvat 
ab  omnipotente  Deo,  qui  Te  spectaculum  patientiae  fecit 
mundo  et  angelis  et  hominibus,  quique  neminem  in  se 
sperantem  nimum  affligi  permittit,  sed  pium  precibus  prae- 
stat auditum.  Maxima  immo  fiducia  nitimur,  non  procul  a 
nobis  esse  diem  illum,  in  quo  pro  postulationibus  nostris 
votisque  susceptis  quamplurimas  Deo  (utinam  Tecum!) 
ubicumque  gentium,  ubicumque  locorum  gratias  agemus. 
Tunc  manifestum  id  tandem  unicuique  erit  quod  non  sine 
divini  Flaminis  illustratione  piissimus  Isidorus  de  Isolanis, 
Fratrum  Praedicatorum  Ordinis,  in  suae  Summae  de  Donis 
sancti  Ioseph  parte  tertia  et  capite  octavo  a quatuor  prope 
saeculis  praedixerat:  venturum  fuisse  nempe  Pontificem, 
qui  summis  Mariae  Sponsum  Ioseph  coram  Ecclesia  Christi 
universa  aucturus  esset  honoribus.  Suscitavit  Dominus 
(haec  ille)  sanctum  Ioseph  sibi  ad  honorem  nominis  sui, 
caput  et  patronum  peculiarem  imperii  militantis  ecclesiae. 
Ante  quoque  diem  iudicii  futurum  est,  ut  omnes  populi 
cognoscant,  venerentur  et  adorent  nomen  Domini,  ac 
magna  Dei  munera,  quae  Deus  ipse  in  sancto  posuit 
Ioseph,  et  latere  paene  voluit  longa  per  tempora.  Quo- 
circa abundabit  nomen  sancti  Ioseph  muneribus  omnium 

bonorum  terrae.  Aedificabuntur  templa  ad  illius  honorem. 
Festa  celebrabunt,  et  vota  vovebunt  eidem  populi  et  sol- 
vent. Aperiet  enim  Dominus  aures  praecordiorum  intel- 
lectus: et  viri  magni  scrutabuntur  interiora  Dei  dona 
in  sancto  abscondita  loseph,  et  invenient  thesaurum 
optimum,  qualem  apud  sanctos  patres  veteris  instrumenti 
non  invenerunt,  lloc  autem  accidet  praecipua  sanctorum 
angelorum  illuminatione.  Populis  denique  sanctum  invo- 
cantibus loseph  foenus  idem  dabit  de  caelo , et  ipse  in 
maiestate  gloriae  suae  perseverans  a nullo  mortalium 
foenus  accipiet.  In  calendariis  Sanctorum  nomen  decan- 
tabitur sancti  loseph:  et  iam  non  erit  in  caudam,  sed 
in  caput.  Fiet  enim  de  illo  festum  praecipuum  et  vene- 
rabile. Mandabit  enim  Christi  Vicarius  in  terris,  Sancto 
suadente  Spiritu,  ut  festum  patris  putativi  Christi,  sponsi 
Reginae  mundi,  hominis  sanctissimi  celebretur  in  omni- 
bus finibus  imperii  militantis  Ecclesiae.  Quamobrem  qui 
in  caelis  semper  fuit  supra,  in  terris  non  erit  subter, 
etc.  etc.  Audi,  Pater  Sancte,  haec  presagientis  viri  piissimi 
verba,  et  inclina  aurem  tuam,  ut  in  hac  temporum  angustia 
sis  ille  Christi  Vicarius  ab  illo  apertissime  praenunciatus. 
Ante  oculos  tuos  caelum  aperiatur,  et  videas  supplices  pro 
loseph  passisque  palmis  orantes  Bernardinum  Senensem, 
Teresiam  a lesu,  beatam  Mariam  ab  Angelis  a Te  in  Bea- 
torum numerum  recens  cooptatam,  universam  immo  Cae- 
litum familiam.  Oh!  fiant  per  Te  novi  et  inclyti  honores 
in  capite  loseph  et  in  vertice  Nazaraei  inter  fratres  suos. 
Humillimus  auctor  pietati  Tuae  confidens  haec  scripsit  Tibi, 
sciens  quoniam  et  super  id  quod  ipse  dicit  facies,  et  ad 
pedes  Tuos  sanctissimos  provolutus  omnibus  precibus  obte- 
statur, ut  paterna  Tua  benedictione  illum  sociosque  laboris 
eius  peramanter  dones.  Arnen. 

CARMINA  DUO 

ALOISH  EQUITIS  DALLA  VECCIJIA  CANONICI  VICETINI 


I. 

PRO  ILLA  AUSPICATISSIMA  DIE 
QUA  BEATUS  10SEPII 

CHRISTIANI  ORBIS  PATER  ET  MUNDI  SALVATOR 
RENUNCIABITUR. 

Quaeque  hominum,  convexa  palent  qua  moenia  mundi. 
Mens  agitans  hodie  tvberinas  advolat  oras: 

Oinnihus  una  fides,  ardor  sic  omnibus  unus, 

Ut  magno  loseph  possint  gestire  triumpho. 

Namque  hodie  multis  revolutis  ordine  saeclis 
Lux  illa  alma  venit,  mundi  qua  fulgeat  Auspex 
Ille  vir,  ille  inquam  terris  permissus,  ut  omnem 
Summam  fulciret  rerum  quacumque  ruentum. 

Quis  referat  fando,  dignis  vel  Apolline  chartis 
Quantus  eat  libi,  Roma,  dies  hic,  quantus  et  Orbi, 
Cui  numquam  assimilem  lustravit  lampade  Phoebus? 
Mirum  opus,  et  totum  praesenti  Numine  plenum! 

Hic  Pater,  hic  nati,  coeunt  hic  Pastor  et  Agni, 

Atque  Dei  Missum  loseph  vox  quaeque  salutat. 

II. 

AD  PIUM  IX. 

Vive  diu  nobis,  vive,  6 ter  Maxime  Regum: 

Tu  columen  fractis  rebus  et  una  salus. 

Vive  diu:  felix  tanto  sub  Principe  Roma 
Rideat  infernas  tuta  hominumque  minas. 

Macte  animo,  Pater,  6,  et  macte  ingentibus  ausis: 

Signa  tibi  statuet  templaque  Posteritas. 


PRO  TOTA  SOCIETATE 

MAIOREM  SANCTI  IOSEPH  CULTUM  PROMOVENTE 
ANTONIUS-MARIA  ARCHI PRESBYTER  FR ANCHINI 
FERRARIENSIS. 


